title: Jani Forsström

text: Kaudeksi 2013–2014 Forsström palasi Suomeen ja siirtyi vuoden mittaisella sopimuksella Mestis-joukkue Mikkelin Jukureihin. Hän oli joukkueen tehokkain puolustaja tehoilla 7+14=21. Forsström voitti kauden päätteeksi Mestis-hopeaa. Kaudella 2014–2015, kevään 2015 pudotuspeleissä hän voitti Jukureiden sisäisen tehotilaston lukemalla +11. Forsström voitti kauden päätteeksi Mestiksen-mestaruuden. Hän pelasi kauden aikana myös kaksi SM-liigaottelua lainalla Hämeenlinnan Pallokerhossa marraskuun 2014 lopulla paikattuaan joukkueen loukkaantumisia.


title: Jani Forsström

text: Kaudeksi 2015–2016 Forsström palasi SM-liigaan ja siirtyi 1+1-vuotisella sopimuksella Turun Palloseuraan. Tammikuussa 2016 hän joutui noin kuukauden ajaksi sivuun alaraajavamman vuoksi. Toukokuussa TPS käytti Forsströmin sopimuksessa olleen option ja teki vuoden mittaisen jatkosopimuksen hänen kanssaan. Marraskuussa Forsström teki joukkueen kanssa kaksivuotisen jatkosopimuksen. Kaudella 2017–2018 hän voitti Mestarien liigassa TPS:n sisäisen tehotilaston lukemalla +4.


title: Jani Forsström

text: Forsströmin pikkuveli Niko pelasi kaudella 2017–2018 II-divisioonajoukkue HC Giantsissa.


title: Common Lisp

text: Common Lisp on Lisp-ohjelmointikieli, jolle on ANSI-standardi X3.226-1994. Koska Common Lisp kehitettiin standardisoimaan sitä edeltävien Lisp-murteiden ominaisuudet, se on ennemminkin kielen määritelmä kuin toteutus. Standardinmukaisia Common Lisp -toteutuksia (kääntäjiä ja tulkkeja) on monia, niin yksityisiä kuin avoimen lähdekoodin toteutuksia.


title: Common Lisp

text: Common Lisp on yleiskäyttöinen ohjelmointikieli, toisin kuin jotkin Lisp-murteet, kuten Emacs Lisp ja AutoLISP, jotka ovat vain tietylle ohjelmalle kehitettyjä laajennoskieliä. Toisin kuin monet aikaisemmat Lisp-murteet, Common Lisp (kuten myös Scheme) käyttää muuttujien staattista näkyvyyttä.


title: Common Lisp

text: Common Lisp on monta ohjelmointiparadigmaa tukeva kieli, joka:Common Lisp on Lispin murre, joten Lispin tapaan se käyttää S-lausekkeita sekä koodin että datan esittämiseen. Funktioiden ja makrojen kutsut kirjoitetaan listoina siten, että funktion nimi on listan ensimmäinen alkio. Esimerkkejä:


title: Common Lisp

text: Common Lispissä on runsaasti datatyyppejä, enemmän kuin monissa muissa ohjelmointikielissä.


title: Common Lisp

text: "Numeeriset" tyypit sisältävät kokonaisluvut, rationaaliluvut, liukuluvut ja kompleksiluvut. Common Lisp sisältää myös bignum-tyypin esittämään mielivaltaisen suuria ja tarkkoja lukuja. ratio-tyyppi esittää rationaaliluvut tarkkoina arvoina, mikä on mahdotonta suuressa osassa kieliä. Tarvittaessa Common Lisp suorittaa automaattisen tyyppimuunnoksen numeeristen tyyppien välillä.


title: Common Lisp

text: Common Lispin "merkki" (character-tyyppi) ei ole rajoittunut vain ASCII-merkkeihin – onhan Lisp on kehitetty ennen ASCII:ta. Jotkut modernit toteutukset tuntevat Unicode-merkistön.


title: Common Lisp

text: "Symboli" (symbol-tyyppi) on yleinen Lisp-murteissa, mutta suurelta osin tuntematon muissa kielissä. Symboli on uniikki, nimetty data-arvo. Symbolit Lispissä vastaavat muiden kielten nimiä, kuten funktioiden ja muuttujien nimiä. Lispissä ne ovat kuitenkin yleiskäyttöisempiä ja niitä voi käyttää myös sellaisenaan. Normaalisti, kun symboli evaluoidaan, sitä vastaavan muuttujan arvo palautetaan. Avainsanasymbolit, kuten :foo kuitenkin evaluoituvat takaisin itsekseen, ja totuusarvot esitetään Common Lispissä niille varatuilla symboleilla t ja nil.


title: Common Lisp

text: Common Lispin "sekvenssi"-tyyppeihin kuuluvat listat, vektorit, bittivektorit ja merkkijonot. Common Lispissä on monia funktioita, jotka toimivat mille tahansa sekvenssille.


title: Common Lisp

text: Kuten muissakin Lisp-murteissa, Common Lispissä "listat" rakentuvat pareista (cons). Pari on tietorakenne, jossa on kaksi alkiota, ensimmäinen on "car" ja toinen on "cdr". Lista on linkitetty ketju pareja siten, että jokaisen parin car osoittaa listan alkioon ja cdr osoittaa seuraavaan pariin – paitsi listan viimeisellä parilla, jonka cdr-alkio on nil-arvo. Pareja voi helposti käyttää myös esittämään esimerkiksi puita ja muita muita monimutkaisia tietorakenteita.


title: Common Lisp

text: Common Lisp tukee moniulotteisia "taulukoita", joiden kokoa voi tarvittaessa muuttaa dynaamisesti. Moniulotteisia taulukoita voi käyttää esimerkiksi matriisilaskennassa. "Vektori" on yksiulotteinen taulukko. Taulukot voivat sisältää minkä tahansa tyyppistä dataa (myös siten että taulukon eri alkiot ovat erityyppisiä), tai ne voi erikoistaa sisältämään vain yhden tyyppisiä alkioita. Monet Common Lisp -toteutukset pystyvät optimoimaan taulukko-operaatioita, kun taulukko on erikoistettu yhdelle tyypille. Kahdelle tietylle tyypille erikoistetulle taulukolle on oma nimi: "Merkkijono" on vektori, joka sisältää merkkejä, ja "bittivektori" on vektori joka sisältää bittejä.


title: Common Lisp

text: "Hajautustauluihin" talletetaan data-arvojen välisiä assosiaatioita. Mitä tahansa objektia voi käyttää avaimena tai arvona. Hajautustaulujen koko muuttuu automaattisesti tarvittaessa.


title: Common Lisp

text: "Paketit" ovat symbolikokoelmia. Niitä käytetään pääasiassa erottamaan ohjelman eri osat nimiavaruuksiksi. Paketti voi "julkistaa" (export) symboleita merkiten ne osaksi paketin julkista rajapintaa.


title: Common Lisp

text: "Tietueet" esittävät mielivaltaisen monimutkaisia tietorakenteita, joissa on alkioita. Ne vastaavat C:n structeja tai Pascalin recordeja.


title: Common Lisp

text: Luokkien "instanssit" ovat samanlaisia kuin tietueet, mutta liittyvät Common Lispin oliolaajennukseen, CLOS:iin.


title: Common Lisp

text: Common Lispissä "funktio" on datatyyppi. On esimerkiksi mahdollista kirjoittaa funktioita, jotka ottavat parametreikseen toisia funktiota tai palauttavat funktioita. Tämä mahdollistaa erittäin yleiskäyttöisten operaatioiden toteuttamisen.


title: Common Lisp

text: Common Lispin kirjastofunktiot tukeutuvat tällaisiin korkeamman asteen funktioihin. Esimerkiksi sekvenssin järjestävälle codice_1-funktiolle annetaan parametrina vertailufunktio. Tämä mahdollistaa minkä tahansa tyyppisen datan järjestämisen.


title: Common Lisp

text: Funktioiden evaluointimalli on hyvin yksinkertainen. Kun kohdataan kaava codice_2, oletetaan että F on jokin seuraavista:Jos F on funktion nimi, argumentit A1, A2, ..., An evaluoidaan vasemmalta oikealle, ja funktio suoritetaan näillä argumenteilla.


title: Common Lisp

text: Makrolla codice_4 määritellään funktioita.


title: Common Lisp

text: Funktion määrittely voi sisältää "julistuksia" (declaration), jotka antavat kääntäjälle vihjeitä optimointiasetuksista tai argumenttien tyypeistä. Ne voivat myös sisältää "dokumentaatiomerkkijonoja" (docstring), joita voidaan käyttää interaktiiviseen dokumentaatioon.


title: Common Lisp

text: Nimettömiä funktioita voi määritellä käyttämällä operaattoria codice_3. Lisp-ohjelmointityyli käyttää usein korkeamman asteen funktioita, joille on hyödyllistä antaa nimettömiä funktioita argumentteina.


title: Common Lisp

text: Funktioiden määrittelyyn ja käsittelyyn on myös muita operaattoreita. Funktion voi esimerkiksi kääntää (tai uudelleenkääntää) käyttäen operaattoria codice_6. (Jotkin Lisp-toteutukset ajavat funktioita oletuksena tulkissa ja kääntävät vasta kehotuksesta; toiset kääntävät kaikki funktiot lennossa.)


title: Common Lisp

text: Funktioiden nimiavaruus on erillinen muuttujien nimiavaruudesta. Tämä on suurin ero Common Lispin ja Schemen välillä. Joitain operaattoreita, jotka määrittelevät nimiä funktioiden nimiavaruuteen, ovat codice_4, codice_8, ja codice_9.


title: Common Lisp

text: Jotta funktiolle voisi antaa argumentiksi toisen funktion nimen perusteella, täytyy käyttää erityisoperaattoria codice_10, jonka voi lyhentää codice_11. Ensimmäinen codice_1-esimerkki viittaa funktion, jonka nimi on codice_13 funktioiden nimiavaruudessa, lausekkeella codice_14.


title: Common Lisp

text: Schemen evaluointimalli on yksinkertaisempi: On vain yksi nimiavaruus, ja kaikki listalausekkeen alkiot evaluoidaan – ei ainoastaan argumentteja. Siksi toisella murteella kirjoitettu koodi voi olla harhaanjohtavaa toista murretta osaavalle: Esimerkiksi moni Common Lisp -ohjelmoija käyttää mielellään kuvaavia muuttujien nimiä kuten "list" tai "string", mikä aiheuttaisi ongelmia Schemessä, koska muuttujat peittäisivät paikallisesti samannimiset funktiot.


title: Common Lisp

text: Common Lispissä on muitakin datatyyppejä, kuten:Common Lispissä on myös työkalut olio-ohjelmointiiin, Common Lisp Object System eli CLOS, joka on yksi kaikkein voimakkaimmista oliomalleista.


title: Common Lisp

text: Lispin "makrot" muistuttavat ulkoisesti funktioita. Kuitenkin siinä missä funktio esittää evaluoitavaa lauseketta, makro esittää ohjelman lähdekoodin muuntamista muodosta toiseen.


title: Common Lisp

text: Makrot mahdollistavat uusien syntaktisten muotojen luomisen kieleen. Esimerkiksi seuraava makro tarjoaa codice_15-silmukan, joka voi olla tuttu muista kielistä, kuten Perlistä:


title: Common Lisp

text: Kaikki makrot "avataan" ennen kuin niitä sisältävä koodi suoritetaan tai käännetään. Makroja voi ajatella funktioina, jotka ottavat parametreina ja palauttavat jäsennyspuita (Lispin S-lausekkeita). Nämä funktiot suoritetaan ennen koodin suorittamista tai kääntämistä, ja ne tuottavat varsinaisen lähdekoodin. Makrot kirjoitetaan tavallisella Common Lispillä, ja ne voivat käyttää mitä tahansa tarjolla olevaa funktiota. `-merkintä (lainausmerkki "väärin päin") on Common Lispin erityisesti makroja varten tarkoitettu merkintä, joka yksinkertaistaa tavallista tapausta, jossa makro korvataan tietyn malliseksi koodiksi.


title: Common Lisp

text: Common Lisp on määritelty paperilla (kuten Ada tai C) eikä yhdessä toteutuksessa (kuten Perl tai Python). Common Lispille on monia toteutuksia, ja standardi ilmaisee alueet, joissa ne voivat oikeaoppisesti erota toisistaan.


title: Common Lisp

text: Lisäksi toteutusten mukana on tapana tulla myös funktiokirjastoja, jotka tarjoavat toiminnallisuuksia, joita ei ole kuvattu standardissa. Avoimen lähdekoodin kirjastoja on luotu tukemaan näitä ominaisuuksia siirrettävällä tavalla, mm. Common-Lisp.net .


title: Common Lisp

text: Suurin osa Common Lisp -toteutuksista kääntää funktiot natiiviksi konekieleksi. Toiset kääntävät tavukoodiksi, mikä vähentää nopeutta mutta parantaa binäärikoodin siirrettävyyttä. Se harhaluulo, että Lisp on puhtaasti tulkattu kieli, johtuu luultavasti siitä, että Common Lisp -ympäristö tarjoaa interaktiivisen kehotteen, johon voi kirjoittaa koodia, ja siitä, että funktiot käännetään yksi kerrallaan.


title: Maalaiskomedia

text: Maalaiskomedia-sarja on yhteisnimitys Yleisradion TV2:ssa esitetyille televisiosarjoille "Vain muutaman huijarin tähden", "Peräkamaripojat", "Mooseksen perintö" ja "Turvetta ja timantteja". Jokaisessa sarjassa on kuusi noin 50 minuutin mittaista jaksoa, joissa kuvataan kuvitteellisen Kuusniemen kunnan elämää. Sarjat on kirjoittanut Heikki Luoma ja ohjannut Jukka Mäkinen, ja ne on kuvattu Pirkanmaalla vuosina 1997–2006. Samojen tekijöiden Matkalaukkukostaja-sarjassa aiemmin esiintyneet Kari Sorvalin ja Pertti Sveholmin esittämät hahmot ovat samoja kuin Peräkamaripojissa.


title: Maalaiskomedia

text: Maalaiskomedia kuuluu suosituimpiin suomalaisiin televisiodraamoihin: noin miljoona katsojaa on seurannut Kuusniemen asukkaiden vaiheita. Sarjaa on julkaistu myös DVD:nä. Sarjan musiikeista on myös julkaistu vuonna 2003 albumi nimeltään: "Turpeisen baari".


title: Maalaiskomedia

text: Avaussarja "Vain muutaman huijarin tähden" esitettiin ensi kerran vuonna 1998. Siinä nuori pastori Matias Pohto (Jarkko Tiainen) ja kulttuurisihteeri Suvi Aaltonen (Miia Nuutila) yhdistävät voimansa kunnanvaltuuston puheenjohtaja Urmas Hakkaraisen (Matti Tuominen) ja kunnanjohtaja Ahti Kiisken (Jukka Pitkänen) epäilyttäviä rakennushankkeita vastaan.


title: Maalaiskomedia

text: "Peräkamaripojat" valmistui vuonna 2001. Sarja esittelee joukon uusia henkilöitä, kun TV-toimittaja Veera Keto (Sari Havas) saapuu kuvausryhmineen Kuusniemelle tekemään juttua naisia kaipaavista poikamiehistä. Samaan aikaa kuntaan saapuu toinenkin nainen eli yhteensä kaksi uhkeaa naista, se aiheuttaa ennennäkemätöntä kiihkoa paikallisten poikamiesten keskuudessa. Veeran riipaiseva raportti puutteessa elävistä poikamiehistä uhkaa kuivua kokoon, kun hän huomaa rakastuneensa Oskariin, yhteen raporttinsa kohteista. Kuusniemellä henkisen elämän ja teknisen innovaation kasvualustana toimii edelleen Turpeisen huoltoasema ja baari. Entisen kunnanjohtajan tilalle on onnistuttu löytämään “kerrankin rehellinen poliitikko” Auvo Sulander. Nähdessään kuvausryhmän tuottajana häärivän entisen rikoskumppaninsa Hujasen (tapahtui sarjassa Matkalaukkukostaja) hän sotkee tämän ja kuvausryhmän suunnitelmaansa anastaa haltuunsa Fräntilän maatilamatkailuyritys. Virpi Hakkarainen (Anne Niilola), huijarin tytär, on ryhtynyt poliisiksi ja ylikonstaapeli Juurikkala (Asko Sahlman) on edelleen pettämättömän logiikan mies.


title: Maalaiskomedia

text: "Mooseksen perinnössä" (2002) huoltamoyrittäjä P.A. Turpeinen (Risto Salmi) siivoaa huoltamon vinttiä ja jalka osuu vanhaan kassakaappiin. Uteliaina P.A. ja Valtsu päättävät avata kassakaapin dynamiittien avulla ja sisältä löytyy Mooses vainaan kalossit ja testamentti. Testamentin myötä P.A:sta ja Tuuliasta tulee miljonäärejä, kun testamentin sijoitukset nostettiin pois ja tilille räpsähti 28 miljoonaa markkaa. Äkkirikastuminen laittaa Kuusniemen asiat sekaisin ja monet "Vain muutaman huijarin tähden" -sarjan hahmot tekevät paluun, kun kevätjuhlien aikaan vapautuu vankilasta myös Urmas Hakkarainen (Matti Tuominen), jolta meni sekaisin omat ja kunnan rahat muutama vuosi aikaisemmin ("Vain muutaman huijarin tähden"-sarjassa). Vankilan portilla on vastassa hieman lyhyemmän tuomion istunut entinen kunnanjohtaja Ahti Kiiski ja Kiiskellä on uudet, lähes rehelliset suunnitelmat. Tästä alkaa kesäinen myllerrys Kuusniemellä johon sisältyy lavastuksia, ydinjätteitä, romansseja ja räjähdyksiä.


title: Maalaiskomedia

text: "Turvetta ja timantteja" on ainakin toistaiseksi viimeinen Maalaiskomedia. Se kuvattiin kesällä 2006 ja se esitettiin televisiossa 13.12.2006–17.1.2007. Turvetta ja timantteja on myös voittanut Yleisö-Venlan.


title: Maalaiskomedia

text: Turvetta ja timanetteja kiteytyy Urmaanlähteille. Suolla on Armas Hakkaraisella vesibisnes, jossa hän pullottaa vettä Urmaan lähteestä, tosin huonolla menestyksellä. Armas ostaa myös suota Turpeiselta, mutta Turpeinen valtaa lopuksi Armaalta maan ja aloittaa mutkien kautta siellä kaivostoiminnan. Suolta nimittäin löytyy kimberliittiä eli timantteja.


title: Maalaiskomedia

text: Maalaiskomedian kolme ensimmäistä osaa on sovitettu myös kesäteatterinäytelmiksi. "Vain muutaman huijarin tähden" nähtiin ensimmäisen kerran vuonna 2002 Pyynikin kesäteatterissa Jukka Mäkisen dramatisointina ja ohjauksena, minkä jälkeen sitä on esitetty useissa kesäteattereissa ympäri Suomea. "Peräkamaripojat" ja "Mooseksen perintö" ovat toistaiseksi olleet harvemmin esitettyjä.


title: Maalaiskomedia

text: Maalaiskomedian neljäs osa on sovitettu myös kesäteatterinäytelmäksi ja sitä on esitetty ainakin Oulussa kesällä 2009.


title: Maalaiskomedia

text:
Turpeisen baari ja huoltamo, Jortikan kauppa ja Kylmälehdon hautaustoimisto sijaitsevat Vesilahden Narvassa.
Pappila sijaitsee Vesilahden Rautialassa. Kunnantalo ja kirkko ovat Suodenniemellä. Poliisiasema ja kivisilta sijaitsevat Kämmenniemessä. Mooseksen perinnössä esiintyvä Koulu sijaitsee Pinsiössä. Hakkaraisen tila on Teiskon Isossa-Koverossa ja maisemat ovat eripuolilta Pirkanmaata. Fräntilän maatilamatkailuyritys on Ruoveden Jäminkipohjassa sijaitseva Jämingin matkailutila. Eerolan lomatilalla on kuvattu Sulanderin kotimaisemat. Mielosen mökki on Kurussa Näsijärven rannalla.


title: Maalaiskomedia

text: Roolihenkilöt on järjestetty aakkosjärjestykseen ja heistä on mainittu alkuperäinen roolinimi (suluissa nykyinen roolinimi) ja titteli. Roolihenkilön nimen perään on merkitty sarjan nimi, jos he ovat esiintyneet vain tiety(i)ssä Maalaiskomedia-sarjoissa. Mikäli perässä ei ole minkäänlaista viitettä sarjaan, roolihenkilö on esiintynyt jokaisessa sarjassa.


title: Vain muutaman huijarin tähden

text: Vain muutaman huijarin tähden on Yle TV2:ssa nähty Maalaiskomedian ensimmäinen osa. Sarja kuvattiin kesällä 1997, sen ensimmäinen esitys oli vuonna 1998 ja sarja esitettiin uusintana vuosina 1999, 2004 ja 2009. Sarjan jokainen jakso sai yli miljoona tv-katsojaa kun jaksot näytettiin vuonna 1998.


title: Vain muutaman huijarin tähden

text: TV-sarjasta tehty näytelmä sai ensi-iltansa Pyynikin kesäteatterissa vuonna 2002.


title: Vain muutaman huijarin tähden

text: Nuori pastori Matias Pohto on matkalla Kuusniemen kirkkoherraksi, kun hän ottaa kyytiin sadekuuron kasteleman Suvin, joka on liftaamassa samaan kuntaan kultturisihteeriksi. Matkalla pysähdytään, jotta Suvi voi vaihtaa kuivaa ylle, mutta paikalle osuu Kuusniemen juoruileva kauppias Hillevi Jortikka, joten huhut uuden kirkkoherran paheellisuudesta saapuvat pappilaan ennen Matiasta. Kuusniemen kunnanhallituksen puheenjohtaja Urmas Hakkarainen johtaa koko kuntaa ja on ajamassa läpi hanketta uudesta kuntakeskuksesta, Urmaanlinnasta. He ajavat hanketta niin että urakoitsijana toimisi Hakkaraisen oma yritys Eurobetoni. Urmaanlinnalle tarvitaan maata ja maa sijaitsisi kirkon vieressä Rainer Mielosen maalla. aiemmin kunta on ostanut Rainer Mieloselta Vanhan Mielosen kiinteistön mutta ei tonttia, Hakkarainen hämää muita että kiinteistö muka olisi suojeltu rakennus, mutta virallisesti se ei ole, jolloin Hakkarainen ajattaa rakennuksen maan tasalle. Pohto ja Voivalin ovat hanketta vastaan. Hakkarainen laittaa Kylmälehdon kiristämään Mielosta, jotta tämä suostuisi Vanhan Mielosen tontin pakkolunastukseen, Mielonen yrittää juosta karkuun käkikellon säikäyttäsessä Kylmälehdon ja tämä lähtee Mielosen perään kompastuem ja ampuen haulikolla, jolloin Mielonen tippuu järveen ja Kylmälehto luulee ampuneensa Mielosen. Mielosen piilleksiessä poliisit epäilevät Kylmälehdon murhanneen Mielosen ja kuulusteluissa Kylmälehto kertoo Konstaapeli Juurikkalalle ettei hänellä ole mitään osuutta kunnanvarojen kierrättämiseen ulkomailla ja Urmaanlinnan rakennusprojektiin, Juurikkala vapauttaa Kylmälehdon Urmas Hakkaraisen ja Virpi Hakkaraisen antaessa hänelle keksityn alibin.


title: Vain muutaman huijarin tähden

text: Kiiski ja Hakkarainen tajuavat joutuvansa pahoihin ongelmiin, joten he päättävät polttaa Hakkaraisen kanalan vakuutusrahojen toivossa. Kiiski ja Hakkarainen valehtelevat Turpeisen baarissa menevänsä kumpikin Tampereelle, Kiiski käy samana iltana yrittämässä polttaa Hakkaraisen kanalaa, mutta ei saa sytytettyä, koska Turpeisen antama sytkä ei toimikkaan. Seuraavana aamuna Hakkarainen luulee kanalan palaneen ja saapuu "palopaikalle" poliisin ja vakuutusmiehen kanssa, Juurikkala pidättää Hakkaraisen.


title: Vain muutaman huijarin tähden

text:
Varsinaisen idean sarjalle Luoma sai autossa odottaessaan vaimoaan mukaan kauppareissulle. Heikki Luoman kotipitäjässä Kyyjärvellä oli 1950-luvulla nuori poikamiespappi, joka sai rakennutettua kirkon Kyyjärvelle. Sitten eräs yrittäjä alkoi rakentaa puusepänverstasta 25 metrin päähän kirkosta. Pappi mittasi matkan kirkon ja hallin välillä ja teki valituksen tuomiokapituliin. Kylän asukkaat eivät siitä tykänneet ja heidän vaikutuksensa myötä ihmiset alkoivat boikotoida papin jumalanpalveluksia.
Sarjan kuvaaminen aloitettiin kesällä 1997.


title: Vain muutaman huijarin tähden

text: Sarjassa kuultavia kappaleita:


title: Peräkamaripojat

text: Peräkamaripojat on Yle TV2:ssa nähty Maalaiskomedian toinen osa. Sarja kuvattiin kesällä 1999. Samojen tekijöiden Matkalaukkukostaja-sarjassa aiemmin esiintyneet Kari Sorvalin ja Pertti Sveholmin esittämät hahmot ovat samoja. Sarja esitettiin ensimmäistä kertaa televisiossa vuoden 2001 alussa ja ensimmäinen osa keräsi noin 1 053 000 katsojaa.


title: Peräkamaripojat

text: Ilta-tähti lehdessä julkaistaan Suvi Pohdon juttu Kuusniemen poikamiehistä, joiden pyyntö maailmalle on "naisia, naisia, naisia!" Tämän seurauksena Veera Keto, Aulis Närhi ja matkalaukkukostaja sarjasta tuttu Heimo Hujanen (aiemmin Hemmo Hujander) lähtevät Kuusniemelle kuvaamaan dokumenttia. Samaan aikaan kuntaan saapuu myös Piiparisen tuuraaja ja Turpeisen uusi baariapulainen. Kuusniemen elinkeinoasiamies Ave Sulander (aiemmin Auvo Sulonen) yrittää kunnan kautta huijata Fräntilän matkailuyritystä itselleen, jotta voisi perustaa Kuusniemelle nudistikylän, mutta tämän ongelmaksi muodostuu Oskari Fräntilän jäänti Kuusniemelle, jolloin Sulander yrittää lavastaa Oskaria syylliseksi Turpeisen huoltoaseman ryöstöön.


title: Turvetta ja timantteja

text: Turvetta ja timantteja on Yle TV2:ssa esitetty Maalaiskomedian neljäs osa. Sarja kuvattiin kesällä 2006. Mukana ovat kaikki Mooseksen perinnön vakionäyttelijät Marja-Leena Syvästä ja tuolloin jo edesmennyttä Matti Tuomista lukuun ottamatta. Mukana on myös uusia hahmoja. Tuomisen tilalla uutena näyttelijänä on Matti Nurminen, joka esittää Urmas Hakkaraisen veljeä Armasta. Armaksella on liiketoimia aivan kuten velivainaallakin, ja Hakkaraisen kakkosmieheksi yritystoimintaan pestautuu vanha tuttu, Ahti Kiiski.


title: Turvetta ja timantteja

text:
Armas Hakkarainen aloittaa vesibisnekset Kuusniemellä ja ottaa kumppanikseen Ahti Kiisken. Yrityksen toimintaa varten Armas ostaa P. A. Turpeiselta palan maata. Maapalalta löytyy kimberliittiä, ja molemmat tahot (P. A. Turpeinen - Armas Hakkarainen) tekevät valtaukset. Lopulta Kylmälehto räjäyttää vahingossa Hakkaraisen vesilähteet dynamiitilla, ja maat siirtyvät Turpeiselle. Piiparinen voittaa lopuksi Kultainen Harmonikka -kilpailun.
Turvetta ja timantteja -sarja on julkaistu DVD:llä. Kaikki jaksot ovat samalla levyllä, eikä levy sisällä lisämateriaaleja.


title: Polyandria

text: Polyandria on tarkempi määritelmä polygamialle eli moniavioisuudelle. Polyandria tarkoittaa tilannetta, jossa yhdellä naisella on suhde useaan mieheen samanaikaisesti.


title: Mikko Virto

text: Mikko Virto (s. 17. tammikuuta 1953 Helsinki) on suomalainen muusikko. Hän toimii myös rummunsoiton sekä musiikkiteknologian opettajana. Virto on aloittanut uransa 1970-luvun alussa pasunistina, jolloin hän oli muun muassa Tapiolan Yhteiskoulun Big Bandissa sekä Tapani Kansan ja Katri-Helenan taustabändeissä. Myöhemmin pasuunansoiton jättänyt Virto on tehnyt tuhansia keikkoja rumpalina pääasiassa erilaisissa tanssi- ja klassisen jazzin orkestereissa. Mikko Virto on ollut Polaris Celebration Bandin (PCB) rumpali yhtyeen perustamisesta lähtien.


title: Miika Koppinen

text: Miika Johannes Koppinen (s. 5. heinäkuuta 1978 Kokkola) on uransa lopettanut suomalainen jalkapalloilija. Hän oli pelipaikaltaan keskuspuolustaja. Suurimman osan ammattilaisurastaan Norjassa pelannut Koppinen tuli tunnetuksi Tromsø IL:ssä, jota hän edusti kahdentoista kauden ajan yli 250 sarjaottelussa.


title: Miika Koppinen

text: Koppinen on Kokkolan Palloseuran kasvatti. Miesten tasolla hän on edustanut Suomessa Kokkolan Pallo-Veikkoja ja FF Jaroa. Pelatessaan Jarossa Koppinen oli mukana Suomen Cupin loppuottelussa vuonna 1999, joka jäi hänen viimeiseksi ottelukseen ennen siirtoaan ulkomaille.


title: Miika Koppinen

text: Jarosta Koppinen siirtyi pelaamaan Norjaan Tromsø IL:n joukkueeseen. Viiden kauden aikana hän kuului seuran avainpelaajiin. Koppinen siirtyi saman sarjan Rosenborg BK:iin yhdessä Lars Hirschfeldin kanssa vuonna 2005 ilmaisella siirrolla Tromsøstä.


title: Miika Koppinen

text: Kaudella 2007 hän pääsi seurajoukkueineen vierailemaan Suomessa Mestareiden liigan kolmannella karsintakierroksella, kun vastaan asettui Tampere United. Koppinen puski sisään Tampereella pelatun osaottelun ensimmäisen maalin, mikä jäi lopulta voittomaaliksi Rosenborgin voittaessa 0-3. Lohkovaiheeseen edennyt Rosenborg kohtasi avauskierroksella Chelsean. Koppinen onnistui Stamford Bridgella pelatussa ottelussa maalinteossa ensimmäisellä puoliajalla. Lopulta norjalaisjoukkue ylsi sensaatiomaiseen 1–1-tasapeliin englantilaisjättiä vastaan. Chelsean päävalmentaja José Mourinho erosi tehtävästään seuraavana päivänä.


title: Miika Koppinen

text: Koppinen edusti Suomen jalkapallomaajoukkuetta yhteensä 18 kertaa vuosina 2000–2006. Hän teki debyyttinsä 16. elokuuta pelatussa ottelussa Norjaa vastaan, tullen vaihdosta Simo Valakarin tilalle 56. minuutilla. Koppinen pelasi myös Suomen alle 21-vuotiaiden jalkapallomaajoukkuessa neljä ottelua vuonna 1999.


title: Kaupunkityyppinen taajama

text: Kaupunkityyppinen taajama (, , lyhenne ja ) oli virallinen termi tietyin perustein määritellylle kaupunkimaiselle taajamalle tai asutuskeskukselle Neuvostoliitossa. Nykyään se on käytössä 10 entisessä neuvostotasavallassa sekä Puolassa ja Bulgariassa.


title: Kaupunkityyppinen taajama

text: Käsite kaupunkityyppinen taajama syntyi Neuvostoliiton kaupunkisuunnittelun tuloksena, kun haluttiin luoda välimuoto kaupungin ja maaseututaajaman välille.


title: Kaupunkityyppinen taajama

text: Kooltaan kaupunkityyppiset taajamat eivät juurikaan eroa kylistä, mutta niiden infrastruktuuri on kaupunkimainen. Yleensä ne ovat keskittyneet yhteen teollisuuden- tai muuhun tuotantoalaan.


title: Polaris Celebration Band

text: Polaris Celebration Band on suomalainen 1981 perustettu klassisen jazzin yhtye. Yhtyeen ohjelmisto on perinteistä klassista jazzia eli dixielandia, swingiä ja New Orleans -jazzia. Yhtyeen perustajajäsenet olivat soittaneet monissa yhteisissä kokoonpanoissa jo 1960 -luvulta lähtien. Yhtye on esiintynyt esimerkiksi Pori Jazz, Kaamos Jazz ja Classic Jazz -festivaaleilla sekä myös festivaaleilla ja konserteissa mm Saksassa, Unkarissa ja Virossa.


title: Polaris Celebration Band

text: Yhtyeellä on vinyylilevy vuodelta 1984, CD vuodelta 1994 ja juuri ilmestynyt It was a long way CD (2007). Polaris Celebration Bandissa soittavat (2006):


title: Nalle Puh (vuoden 1977 elokuva)

text: Nalle Puh () on The Walt Disney Companyn tekemä kokopitkä animaatioelokuva, joka kertoo Nalle Puhista ja hänen ystävistään Puolen hehtaarin metsässä. Elokuva julkaistiin ensimmäisen kerran 11. marraskuuta 1977. Elokuva perustuu A. A. Milnen kirjoittamiin Nalle Puh -kirjoihin.


title: Nalle Puh (vuoden 1977 elokuva)

text: Elokuva on koostettu kolmesta aikaisemmin tehdystä lyhytelokuvasta: "Nalle Puh ja hunajapuu" (1966), "Nalle Puh ja tuulinen päivä" (1968) sekä "Nalle Puh ja Tiikeri kans!" (1974).


title: Nalle Puh (vuoden 1977 elokuva)

text: Elokuva eroaa aikaisemmista yksittäisistä pätkistä sillä, että lyhytelokuvat yhdistettiin kirjaan, jonka sivuilla seikkaillaan. Walt Disney halusi alun perin tehdä kokoillan elokuvan, mutta päätti sen sijaan tehdä lyhytelokuvat tutustuttaakseen yhdysvaltalaisen yleisön hahmoihin. Kaikki kolme pätkää ja itse elokuva sisältävät Shermanin veljesten tekemät laulut "Winnie The Pooh" ja "The Wonderful Thing About Tiggers".


title: Nalle Puh (vuoden 1977 elokuva)

text: Elokuva alkaa Risto Reippaan huoneesta, jossa tulee alkutekstit. Niiden jälkeen kamera siirtyy kirjaan jonka sivuilla esitellään elokuvan henkilöt ja taustalla kuuluu laulu "Nalle Puh". Lopussa esiin tulee "Winnie the Pooh" tekstin päällä hyppivä Puh, ja siitä suoraan alkaa ensimmäinen lyhytelokuva.


title: Nalle Puh (vuoden 1977 elokuva)

text: Elokuvassa on useaan otteeseen muistutettu että olemme kirjassa, kuten esim. tulvan tullessa osa kirjaimista huuhtoutui pois, tai kun Tiikeri hyppäsi yli kirjan reunan ja sanoi: "Melkein hyppäsin ulos kirjasta. Aika pomppu vai mitä?"


title: Nalle Puh (vuoden 1977 elokuva)

text:
Elokuva loppuu Riston mentyä kouluun, ja pyydettyä Puhia lupaamaan ettei hän ikinä unohda Ristoa, edes Riston ollessa satavuotias.
Elokuva dubattiin kokonaisuudessaan suomeksi vuonna 1997 videojulkaisua varten. Dubbauksen toteutti Tuotantotalo Werne ja sen ohjasi Pekka Lehtosaari. Lyhytelokuvat "Nalle Puh ja hunajapuu", "Nalle Puh ja tuulinen päivä" sekä "Nalle Puh ja Tiikeri kans!" oli jo dubattu kertaalleen vuosina 1966, 1969 ja 1977 eri äänillä.


title: Jakob Liiv

text: Jakob Liiv (28. helmikuuta 1859 Alatskivi, Viro – 17. tammikuuta 1938) oli virolainen runoilija ja kirjailija. Liiv oli vuosina 1919–1921 Rakveren kaupunginjohtaja.


title: Kersti Merilaas

text: Kersti Merilaas (oik. " Eugenia Moorberg", vuodesta 1936 "Kersti Sang"; 7. joulukuuta 1913 Narva Viro – 8. maaliskuuta 1986) oli virolainen runoilija ja lasten- ja nuortenkirjailija.


title: Kersti Merilaas

text: Merilaas toimi kirjastonhoitajana, kunnes hän 1938 liittyi Viron kirjailijaliittoon ja ryhtyi vapaaksi kirjailijaksi. Neuvosto-Viron aikana hänellä oli vaikeuksia sensuurin kanssa, ja vasta vuodesta 1960 hän saattoi kirjoittaa vapaasti. Hän kirjoitti kolme librettoa Gustav Ernesaksin musiikkiin ja käänsi kirjallisuutta saksasta viroksi.


title: Kersti Merilaas

text: Hän avioitui 1936 August Sangin (1914–1969) kanssa. Heidän poikansa on runoilija Joel Sang (s. 1950).


title: Finn Kydland

text: Finn Erling Kydland (s. 1. joulukuuta 1943 Ålgård) on norjalainen ekonomisti, joka sai vuoden 2004 Nobelin taloustieteen palkinnon makrotaloustieteen dynaamisten ongelmien tutkimukseen liittyvästä työstään yhdessä Edward Prescottin kanssa.


title: Finn Kydland

text: Kydland suoritti perusopintonsa Norjan kauppakorkeakoulussa (, NHH) valmistuen vuonna 1968. Vuonna 1969 Kydland siirtyi Yhdysvaltoihin ja suoritti tohtorintutkinnon Carnegie Mellon -yliopistossa vuonna 1973. Vuosina 1973–1978 Kydland toimi apulaisprofessorina NHH:ssa ja vuosina 1978–2004 Carnegie Mellonissa. Vuodesta 2004 Kydland on toiminut professorina Kalifornian yliopiston Santa Barbaran kampuksella. Nykyisin Kydland toimii lisäksi Dallasin, Minneapoliksen ja Clevelandin Federal Reserve Bankin konsulttina.


title: Finn Kydland

text: Kydlandin tunnetuimmat tutkimukset ovat vuonna 1977 julkaistu "Rules Rather than Discretion: The Inconsistency of Optimal Plans" ja vuonna 1982 julkaistu "Time to Build and Aggregate Fluctuations". Lisäksi Kydland on julkaissut laajalti työn taloustieteeseen sekä raha- ja finanssipolitiikkaan liittyviä tutkimuksia.


title: Finn Kydland

text: Kydland on valittu Econometric Societyn fellow’ksi vuonna 1992.


title: Puerto Rico (täsmennyssivu)

text: Puerto Rico tarkoittaa seuraavia asioita:


title: Aino Pervik

text: Aino Pervik (s. 22. huhtikuuta 1932 Rakvere Viro) on virolainen lastenkirjailija, runoilija ja kääntäjä. Pervik on ollut naimisissa virolaisen lastenkirjailijan Eno Raudin kanssa.


title: Friisi (arkkitehtuuri)

text: Friisi tarkoittaa arkkitehtuurissa rakennuksen julkisivussa arkkitraavin ja korniisin välissä olevaa pintaa, joka voi olla koristeltu veistoksin ja kohokuvioin. Rakennuksen sisällä friisit ovat seinämaalauksia tai ornamentteja, usein pitkänomaisia.


title: Meg Cabot

text: Meg Cabot (oik. Meggin Patricia Cabot, s. 1. helmikuuta 1967) on yhdysvaltalainen kirjailija.


title: Meg Cabot

text: Cabot syntyi Indianan osavaltiossa. Hän valmistui taidealalle Indianan yliopistosta. Sitten hän muutti New Yorkiin. Hän ei saanut taidealalta töitä, vaan työskenteli paikallisen yliopiston apulais-asuntolavahtina ja kirjoitti siinä samalla.


title: Meg Cabot

text: Cabot kirjoittaa lähinnä tytöille suunnattuja kirjoja, mutta myös aikuisille. Yhteensä hän on kirjoittanut noin 40 kirjaa. Hän on kirjoittanut myös salanimillä Patricia Cabot ja Jenny Carroll.


title: Meg Cabot

text: Tunnetuin hänen teoksistaan on useampiosainen "Prinsessapäiväkirjat"-sarja. Lisäksi Prinsessapäiväkirjoista on tehty kaksi elokuvaa, joiden pääosissa ovat Anne Hathaway ja Julie Andrews.


title: Dunaújváros

text: Dunaújváros on kaupunki Fejérin läänissä Unkarissa. Se sijaitsee Tonavalla ja Unkarin keskiosassa.


title: Dunaújváros

text: Dunaújváros on yksi Unkarin nuorimmista kaupungeista. Se rakennettiin 1950-luvulla lähelle Dunapentelen kylää. Kaupungin alkuperäinen nimi oli "Sztálinváros" ja Unkarin kansannousun aikaan vuonna 1956 käytettiin nimeä "Dunapentele". Nykyiseen muotoon siirryttiin vuonna 1961. Vuonna 1960 kaupungin väkiluku oli noin 31 000. Dunaújvárosista tuli vuonna 1962 Coventryn ystävyyskaupunki. Kaupunki on samanlainen stalinistinen mallikaupunki kuin Saksan Eisenhüttenstadt, Puolan Nowa Huta ja Venäjän Magnitogorsk.


title: Dunaújváros

text: Dunaújvárosin pinta-ala on 52,67 neliökilometriä ja väkiluku 48 562 (2009). Kaupungista on 65 kilometrin matka Budapestiin. Kaupungissa sijaitsee Euroopan viimeinen olkisellutehdas, itävaltalaiseen Delfort Groupiin kuuluva Dunacell.


title: Dunaújváros

text: Dunaújvárosin alue on asuttetu jo esihistoriallisina aikoina. Tonava oli Rooman valtakunnan rajajoki ja roomalaiset rakensivat alueelle "Intercisa"-nimisen rajalinnoituksen. Unkarilaiset saapuivat alueelle 10. vuosisadan alkupuolella. Paikalle syntyi kylä, josta alettiin käyttää nimeä "Dunapentele". Vuodet 1541–1688 alue kuului Osmanien valtakuntaan.


title: Dunaújváros

text: 1700-luvulla kylä alkoi kehittyä ja vaurastua. Sille myönnettiin lupa pitää markkinoita vuonna 1830 ja seuraavana vuonna sitä koettelivat sekä kolera että talonpoikaiskapina. Vuonna 1833 Dunapentele sai kaupunkioikeudet. Vuosina 1848–1849 sen asukkaat olivat mukana Unkarin vapaustaistelussa.


title: Dunaújváros

text: Kaupungin nykyinen historia alkaa vuodesta 1949, jolloin Unkaria hallinnut kommunistinen puolue teki päätöksen teollistamisohjelmasta. Maahan haluttiin rauta- ja terästehdas ja niiden ympärille 25 000 asukkaan kaupunki. Aluksi tehdaskaupunki suunniteltiin Mohácsiin, mutta juuri alkanut välirikko Jugoslavian kanssa sai aikaan, että kaupunki päätettiin rakentaa Dunapentelen pikkukaupungin läheisyyteen. Kaupungin nimeksi päätettiin antaa "Sztálinváros" eli Stalininkaupunki. Tarkoituksena oli, kuten muissakin vastaavissa kaupunkiprojekteissa, että asukkaat työskentelisivät teollisuuden ammateissa, asuisivat nykyaikaisissa asunnoissa ja vapaa-aikaa vietettäisiin joko kulttuurin tai urheilun parissa. Tällaisten massiivisten, uusien kaupunkien rakentamisprojektien uskottiin tuovan kannattajia kommunistihallinnolle.


title: Dunaújváros

text: Rakennustyöt alkoivat virallisesti 2. toukokuuta vuonna 1950. Vuoden sisällä oli rakennettu tuhat asuntoa ja tehtaiden rakennustyöt oli saatu alkuun. Vuonna 1954 avattiin terästehdas. Kaupungin väkiluku oli 27 772 henkeä. Heistä 85 prosenttia asui nykyaikaisissa asunnoissa ja loput joutuivat asumaan väliaikaisiksi kaavailluissa parakeissa. Näihin aikoihin käynnistettiin myös joukkoliikenne.


title: Dunaújváros

text: Kaupungin rakentamista häiritsi vuoden 1956 tulva. Samana vuonna, lokakuussa, alkoi Unkarin kansannousu. Kaupunkilaiset nimesivät kaupunkinsa Dunapenteleksi. Siellä toimi myös Rákóczi-radio, joka oli sijoitettu jäljittämisen vaikeuttamiseksi liikkuvaan bussiin. Vaikka asukkaat yrittivät puolustaa kaupunkiaan, Neuvostoliiton armeija miehitti sen 7. lokakuuta 1956. Kaupunki julistettiin sotatilaan.


title: Dunaújváros

text: Vuonna 1960 kaupungissa oli jo 31 000 asukasta. Kaupungissa sijainnut Endre Ságvari -koulu oli Keski-Euroopan suurin koulu. Kaupunki sai nykyisen nimensä marraskuun 26. päivänä vuonna 1961. Nimi Dunaújváros tarkoittaa suomeksi ”uutta Tonavankaupunkia”. Syinä nimenmuutokseen oli Stalinin hallinnon tuomitseminen ja Unkarin kansannousussa esitetty vaatimus nimenmuutoksesta. Kaupungissa vieraili Juri Gagarin ja sitä pidettiin ”unkarilaisen sosialismin” näyteikkunana. Tämän vuoksi sitä näytettiin paljon ulkomaalaisille turisteille ja valtiovieraille. Lisäksi siellä kuvattiin paljon omana aikanaan suosittuja elokuvia.


title: Dunaújváros

text: Sosialismin aika loppui Unkarissa ja muualla itäisessä Keski-Euroopassa vuonna 1989. Se aiheutti myös talouden rakennemuutoksen yksityistämisohjelmineen. Dunaújvaros selvisi siitä hyvin. Sen terästehdas, nimeltään ”Dunaferr” on edelleen Unkarin suurin. Kaupunkiin on rakennettu uusi silta ja suora tieyhteys Budapestiin. Siellä on myös Euroopan unionin suurin rengastehdas, eteläkorealaisen Hankook Tyres:n tuotantolaitos.


title: Virungan kansallispuisto

text: Virungan kansallispuisto (aiemmin Albertin kansallispuisto) on Virungavuorten alueella Kongon demokraattisessa tasavallassa sijaitseva kansallispuisto. Puiston pinta-ala on 7 800 km² ja se on perustettu alun perin vuonna 1925. Virungan kansallispuisto oli Afrikan ensimmäinen kansallispuisto ja maailman toinen kansallispuisto Yellowstonen kansallispuiston jälkeen. Puisto lisättiin Unescon maailmanperintöluetteloon vuonna 1979.


title: Virungan kansallispuisto

text: Puisto tunnetaan erityisesti erittäin uhanalaisen vuorigorillan esiintymisalueena. Lisäksi puistoon kuuluvan Edwardjärven länsirannoilla esiintyy virtahepoja.


title: Virungan kansallispuisto

text: Rajan takana Ugandan puolella on Rwenzorivuorten kansallispuisto.


San Marinon kommunistinen puolue (marxilais-leniniläinen) (ital. "Partito Comunista (Marxista-Leninista) di San Marino") oli sanmarinolainen maolainen kommunistinen puolue, joka perustettiin vuonna 1968. Puolue osallistui vuoden 1969 parlamenttivaaleihin (1,24 %), mutta ei saanut yhtään edustajaa parlamenttiin. Puolue yritti uudestaan vuoden 1974 vaaleissa, mutta sai vain 0,8 prosenttia äänistä eikä taaskaan päässyt parlamenttiin.


title: Ilmari Kivinen

text: Kaarlo Ilmari Kivinen (pakinoitsijanimimerkki Tiitus, 9. syyskuuta 1883 Pornainen – 14. helmikuuta 1940 Helsinki) oli ensimmäisiä huomattavia suomenkielisiä pakinoitsijoita ja teki pitkän uran Helsingin Sanomien pakinoitsijana vuosina 1914–1940. Sanomalehtiuransa ohessa hän myös julkaisi humoristisia romaaneja ja kertomuskokoelmia.


title: Ilmari Kivinen

text: Ilmari Kivisen vanhemmat olivat kansakoulunopettaja Kaarlo Konstantin Kivinen (alkujaan Stenholm) ja Amanda Vilhelmiina Peltonen. Hänen veljensä oli vuorineuvos Lauri Kivinen. Ilmari Kivinen tuli ylioppilaaksi 1903 ja toimi sitten sanomalehtimiehenä. Mikkelin Sanomien aputoimittaja Kivinen oli 1904 ja Karjalattaren aputoimittaja 1904-1905 ja päätoimittaja 1906. Turun Lehden toimitussihteerinä hän työskenteli 1907 ja Turun Sanomien aputoimittajana 1908–1914. Tämän jälkeen Kivinen työskenteli Helsingin Sanomissa.


title: Ilmari Kivinen

text: Kivisen puoliso vuodesta 1914 oli Ellen Koskinen. Kivisen muistokivi (Veikko Jalava, 1962) on pystytetty Liperin Viinijärvelle, jossa hän on asunut.


title: Ilmari Kivinen

text: Tiituksen pakinoita Kivinen julkaisi vuodesta 1918 lähtien myös kokoelmina, mutta jo sitä ennen hän oli julkaissut useita muita teoksia.


title: Ilmari Kivinen

text: Tiituksen pakinoita kuvittivat Helsingin Sanomissa Rafael Rindell ja tämän kuoltua Akseli Halonen.


title: Messias (täsmennyssivu)

text: Messias tai Messiah voi tarkoittaa ainakin seuraavia:


title: Itä–Länsi-ottelu

text: Itä–Länsi-ottelu on perinteinen pesäpallon arvo-ottelu, joka pelataan vuosittain Suomen itä- ja länsipuoliskon seurojen parhaista pelaajista koottujen joukkueiden kesken. Ensimmäinen Itä–Länsi-ottelu pelattiin vuonna 1932, ja ensimmäinen naisten Itä–Länsi vuonna 1961. Tapahtumaa ei järjestetty sotavuosina 1941, 1942 ja 1944. Nykyisin pelataan viisi eri Itä–Länsi-ottelua: miesten ja naisten otteluiden lisäksi A- ja B-poikien sekä B-tyttöjen Itä–Länsi.


title: Itä–Länsi-ottelu

text: Miehissä Itä johtaa Länttä lukemin 38–36 vuoden 2018 ottelun jälkeen. 10 peliä on päättynyt tasan. Naisissa Länsi johtaa Itää lukemin 29–25. Kolmesti on pelattu tasan.


title: Itä–Länsi-ottelu

text: Suomen suurkisojen ottelu.


title: Itä–Länsi-ottelu

text:
Etelä-Pohjoinen -ottelu
Ykköspesiksessä järjestettiin omat Itä-Länsi ottelut muutaman kerran 1990-luvun alussa. Sen jälkeen ottelu nähtiin yhdesti vuonna 2004, ja sen jälkeen perinnettä on jatkettu vuodesta 2014.


title: Itä–Länsi-ottelu

text: Aikoinaan myös Suomensarjassa pelattiin Itä–Länsi-otteluita.


title: Pitești

text: Pitești on kaupunki Romaniassa. Se sijaitsee Argeșjoella ja on Argeșin piirikunnan pääkaupunki.


title: Pitești

text: Nykyisen Piteștin alueella oli asutusta paleoliittisella kaudella. Varhaisin säilynyt kirjallinen maininta kaupungista on vuodelta 1386.


title: Pitești

text: Kaupungin asukasluku on 155 383 (2011) ja siellä on yliopisto.


title: ClearType

text: ClearType on rekisteröity tuotemerkki Microsoftin kehittämälle tekniikalle, jonka tarkoituksena on parantaa tekstin luettavuutta tietokonenäytöillä (etenkin nestekidenäytöillä). Se perustuu subpixel-rendering -tekniikkaan. Tekniikan tarkoituksena on lisätä tekstin terävyyttä ja näin parantaa sen luettavuutta.


title: ClearType

text: Tekniikka perustuu siihen, että nestekidenäytöissä jokainen neliön muotoinen kuvapiste, eli pikseli, muodostuu itse asiassa kolmesta eri värisestä alueesta. Nämä värit ovat punainen, vihreä ja sininen. Useissa nestekidenäytöissä nämä värit on järjestetty siten, että pikselin vasen reuna on punainen, keskiosa vihreä ja oikea reuna sininen. Normaalisti yhden pikselin levyinen pystysuora viiva muodostetaan näytölle siten, että yhden pikselin kaikki värialueet ovat mustia. ClearType-tekniikan idea on se, että musta viiva voidaan muodostaa myös siten, että kolme vierekkäistä värialuetta ovat mustia, mutta niiden ei tarvitse olla samassa pikselissä. Näin pystysuoran, erityisesti valkoisen viivan sijoittaminen mustalle pohjalle voidaan suorittaa sivusuunnassa kolme kertaa niin tarkasti kuin ilman ClearType-tekniikkaa.


title: ClearType

text: Tekniikasta on hyötyä erityisesti länsimaisten kirjainten kanssa, sillä länsimaiset kirjaimet sisältävät paljon lähekkäin olevia pystysuoria viivoja.


title: ClearType

text: Tekniikan haasteena on se että käyttöjärjestelmä ei aina tiedä miten eri värit on näytön pikseleissä järjestetty. Jos esimerkiksi värit ovat eri järjestyksessä kuin käyttöjärjestelmä olettaa, tekstistä tulee suttuista. Internet Explorer 7 -selaimessa ClearType on oletuksena valmiiksi päällä, mutta sen voi kytkeä pois. Parhaiten tekniikka toimii kun teksti ja tausta ovat RGB-järjestelmän kannalta vastakkaisväriset eli musta ja valkoinen tai jokin puhtaista perusväreistä ja sille vastakkainen väliväri. Valkoisen ja mustan vastakkainasettelussa päästään parempaan tarkkuuteen mutta usein mustan pystyviivan vasempaan laitaan jää punertava tai kellertävä raja ja oikeaan reunaan vihertävä tai sinertävä. Pikselin levyinen valkoinen viiva mustalla pohjalla voidaan toteuttaa ilman värivirhettä.


title: ClearType

text: Apple käyttää samanlaisista tekniikoista omassa käyttöjärjestelmässään nimeä CoolType.


title: Paolo Zanotto

text: Paolo Zanotto (s. 13. marraskuuta 1953 Verona) on italialainen asianajaja ja keskustapoliitikko. Hän toimi Veronan kaupunginjohtajana 26. toukokuuta 2002 – 27. toukokuuta 2007. Zanotto on myös Italian katolisten lakimiesten liiton varapuheenjohtaja.


title: Springfield (Ohio)

text: Springfield on Yhdysvaltain kaupunki Ohion osavaltiossa. Se on Clarkin piirikunnan pääkaupunki.


title: Springfield (Ohio)

text: Springfield sijaitsee Madjoella. Sen pinta-ala on United States Census Bureaun mukaan 58,3 km². Siitä vettä on 0,1 km² eli 0,18%. Vuoden 2010 väestönlaskennan aikaan kaupungissa oli 60 608 asukasta, 26 254 taloutta ja 16 224 perhettä. Asukastiheys oli 1 123,0/km².


title: Springfield (Ohio)

text: Springfield perustettiin vuonna 1801, ja siellä sijaitsee muun muassa Wittenbergin yliopisto.


title: Essingeleden

text: Essingeleden on moottoritie joka alkaa Solnasta ja kulkee Tukholman keskustan länsipuolitse. Se on osa E4-eurooppatietä. Essingeleden on Ruotsin liikennöidyin tie: päivittäin tietä käyttää 150 000 kulkuneuvoa.


title: Essingeleden

text: Solnan jälkeen moottoritie kulkee Kungsholmenin läpi, Lilla ja Stora Essingen -saarien yli Gröndalin, Aspuddenin ja Liljeholmenin kautta Västbergaan. Essingeledeniin kuuluu kaksi siltaa: 400 metriä pitkä Gröndalin silta () ja 470 metriä pitkä Essingensilta (). Se kulkee myös 210 metriä pitkän Fredhällin tunnelin läpi, joka on yksi Euroopan eniten liikennöidyistä tunneleista.


title: Essingeleden

text: Essingeledenin läntinen puoli avattiin liikenteelle 21. elokuuta 1966. Kumpikin puoli avattiin liikenteelle 3. syyskuuta 1967, kun Ruotsi otti käyttöön oikeanpuoleisen liikenteen.


title: Essingeleden

text: Essingeledeniltä alkava Södra Länken muodostaa sen kanssa Tukholman eteläosaa kiertävän kehätien.


title: None More Black

text: None More Black on yhdysvaltalainen punk-yhtye. Sen perusti laulaja/kitaristi Jason Shevchuk vuonna 2002. Samana vuonna nauhoitettu demo toi yhtyeelle levytyssopimuksen Fat Wreck Chords -levy-yhtiön kanssa. Yhtyeen ensimmäinen täysimittainen albumi oli vuonna 2003 julkaistu "File Under Black".


title: None More Black

text: Yhtyeen kappaleet ovat vahvasti riffeihin pohjautuvaa melodista punk rockia. Alkuaikojen suoraviivaisempi tyyli on sittemmin vaihtunut monipuolisempaan ja hieman hidastempoisempaan ilmaisuun.


title: None More Black

text: Yhtyeen nimi on otettu "This is Spinal Tap" -pseudodokumentissa lausutusta repliikistä. Suurin osa "File Under Black" -levyn kappaleiden nimistä on suoria lainauksia Seinfeld-komediasarjan dialogista. Yhtyeen vinyylijulkaisuissa on CD-julkaisuista poikkeava kansitaide.


title: Ville Iiskola

text: Ville Iiskola (s. 26. huhtikuuta 1985 Jaala) on ammattilaisuransa lopettanut suomalainen jalkapalloilija. Hän on pelipaikaltaan maalivahti.


title: Ville Iiskola

text: Iiskolan kasvattajaseura on Voikkaan Pallo-Peikot. Uransa miesten sarjoissa hän aloitti FC Kuusankoskessa, jossa hän pelasi neljän kauden ajan Ykkösessä ja Kakkosessa vuosina 2002–2005.


title: Ville Iiskola

text: Kaudeksi 2006 Iiskola siirtyi Veikkausliigan Turun Palloseuraan. Hän debytoi liigassa 27. huhtikuuta 2006 ottelussa Hakaa vastaan ja valtasi ensimmäisellä liigakaudellaan ykkösmaalivahdin paikan. Kaudeksi 2007 TPS:n ykköseksi nousi kuitenkin Jukka Lehtovaara, joten Iiskola lainattiin 23. heinäkuuta loppukauden ajaksi Ykkösen Kuopion Palloseuraan. Lokakuussa hän solmi kaksivuotisen jatkosopimuksen KuPSin kanssa. KuPS nousi kaudeksi 2008 Veikkausliigaan, jossa Iiskola toimi kahden kauden ajan joukkueen ykkösmaalivahtina. Liigaotteluita hän oli pelannut kauden 2009 loppuun mennessä yhteensä 70.


title: Ville Iiskola

text: Iiskola pelasi Ykkösen KooTeePeessä, ja kauden 2011 hän aloitti Kolmosen PEPOssa, kunnes teki toukokuussa sopimuksen Veikkausliigan Myllykosken Pallon kanssa. Hän pelasi ja harjoitteli MYPAn mukana jo kevättalven 2011 aikana.


title: Ville Iiskola

text: Huhtikuussa 2015 Iiskola teki kuukauden mittaisen sopimuksen Veikkausliigassa pelanneen Rovaniemen Palloseuran kanssa joukkueen ykkösmaalivahdin Tomer Chencinskin loukkaannuttua loppukauden ajaksi. Hänen sopimuksensa päättyi otteluun Tampereen Ilvestä vastaan. Iiskola teki päätöksen lopettaa ammattilaisuransa kesäkuussa ja siirtyi pelaamaan hyökkääjäksi synnyinkaupunkinsa Kutosessa pelaavaan Jaalan Voimaan.


title: Ville Iiskola

text: Iiskola on pelannut 14 nuorten ja 23 poikien maaottelua. Marraskuussa 2007 hän kuului Suomen alle 23-vuotiaiden maajoukkueeseen, joka kohtasi Vietnamin Hanoissa pelatussa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet.


title: Helsingin oikeustalo

text: Helsingin oikeustalo (kutsutaan myös nimellä Salmisaarentalo) sijaitsee Helsingin Ruoholahdessa ja siinä toimivat Helsingin käräjäoikeus, Helsingin kihlakunnan syyttäjänvirasto sekä Helsingin oikeusaputoimisto. Helsingin hovioikeus toimii rannan puoleisessa siipirakennuksessa. Porttirakennuksessa on useita asianajotoimistoja. Oikeustalo on aivan Lauttasaaren sillan pielessä, Porkkalankadun pohjoispuolella. Sen osoite on Porkkalankatu 13.


title: Helsingin oikeustalo

text: Oikeustalon rakennus rakennettiin arkkitehti Väinö Vähäkallion suunnitelmien mukaan 1937–1940 Oy Alkoholiliike Ab:n tehtaaksi, pääkonttoriksi ja keskusvarastoksi, ja sitä laajennettiin vuonna 1956. Se oli 2000-luvun alkuun saakka Alkon ja sen tytäryhtiön Altian käytössä. Rakennus saneerattiin Museoviraston valvonnan alla 2004 Helsingin oikeustaloa varten. Saneerauksen suunnitteli Arkkitehtitoimisto Tuomo Siitonen Oy. Työ palkittiin vuoden betonirakenteena arkkitehtuuri- ja rakennesuunnittelustaan. Rakennus on suojeltu asemakaavalla.


title: The Tokyo Showdown

text: The Tokyo Showdown on ruotsalaisen melodista death metalia soittavan In Flamesin live-albumi vuodelta 2001.


title: Gulu

text: Gulu on Gulun piirikunnan pääkaupunki Ugandassa. Se sijaitsee rautatiellä Tororosta Pakwachiin ja on maansa toiseksi suurin kaupunki Kampalan jälkeen. Sen väkiluku vuoden 2002 väestönlaskennassa oli 113 144. Arvio vuodelle 2010 on 216 248 asukasta.


title: Gulu

text: Gulussa sijaitsee muun muassa Gulun lentoasema.


title: Rjazan

text: Rjazan () on kaupunki Venäjällä Rjazanin alueella, jonka pääkaupunki se on. Kaupunki sijaitsee Okajoen varrella noin 200 kilometriä Moskovasta kaakkoon. Kaupungin väkiluku on 524 927 (2010).


title: Rjazan

text: Väitetään, että Rjazanin ovat perustaneet 1095 venäläiset asuttajat. Nykyiseen paikkaansa se siirrettiin 1237 mongolihyökkäyksen jälkeen, ja vanha Rjazan (Staraja Rjazan) sijaitsee 50 kilometrin päässä nykyisestä kaupungista, joka ennen tunnettiin nimellä Pereslavl-Rjazanski. Rjazan liitettiin 1521 Moskovan ruhtinaskuntaan.


title: Rjazan

text: Rjazanin ystävyyskaupunkeja ovat muun muassa Münster Saksassa ja Lovetš Bulgariassa.


title: Rjazan

text: Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 ja Venäjän federaatiossa 2002 ja 2010.


title: Pietermaritzburg

text: Pietermaritzburg on KwaZulu-Natalin maakunnan pääkaupunki Etelä-Afrikassa.


title: Pietermaritzburg

text: Pietermaritzburg perustettiin vuonna 1838 ja se tunnetaan yleisesti myös nimellä Maritzburg. Vuoden 1991 väestönlaskennan aikaan kaupungin asukasluku oli 228 549. Nykyään asukkaita on noin 600 000.


title: Pietermaritzburg

text: Pietermaritzburgin alkuperäisiä asukkaita olivat voortrekkerit. Se oli lyhytikäisen Natalian tasavallan ja Natalin siirtomaan pääkaupunki. Kaupungissa sijaitsee muun muassa KwaZulu-Natalin yliopiston kampus.


title: Used & Abused... In Live We Trust

text: Used and abused... In live we trust on ruotsalaisen melodista death metalia soittavan In Flamesin live-DVD vuodelta 2005.


title: Used & Abused... In Live We Trust

text: DVD:n on ohjannut, kuvannut ja tuottanut Patric Ullaeus.


title: Used & Abused... In Live We Trust

text: Sisältää yhtyeen haastatteluita, ylimääräistä live-materiaalia ja videoiden tekoa.


title: Berylliumoksidi

text: Berylliumoksidin ("berylliummonoksidi") kemiallinen kaava on BeO. Se on valkoista, kiteistä tai jauhemaista berylliumin ja hapen yhdistettä, joka ei liukene veteen 20 °C:n lämpötilassa. Yhdiste liukenee väkeviin happoliuoksiin esimerkiksi väkevään rikkihappoon ja vetyfluoridiin.


title: Berylliumoksidi

text: Berylliumoksidia käytetään muun muassa ydintekniikassa ja keraamisissa sovelluksissa kuten tulenketävissä tiilissä sen korkean sulamispisteen vuoksi sekä erikoiskäyttöön tehdyissä elektroniputkissa ja puolijohdekomponenteissa sähköisenä eristeenä ja lämmönjohtimena. Yhdistettä voidaan käyttää myös katalyyttinä. Berylliumoksidi johtaa erittäin hyvin lämpöä, yhtä hyvin kuin jotkin metallit ja paremmin kuin yleisemmin käytetty alumiinioksidi, mutta on hyvä sähköneriste.


title: Whoracle

text: Whoracle on ruotsalaisen metalliyhtye In Flamesin kolmas studioalbumi vuodelta 1997. "Whoracle" on In Flamesin albumeista viimeinen, jolla soittavat kitaristi Glenn Ljungström ja basisti Johan Larsson.


title: Whoracle

text: Albumi nousi Suomen virallisen listan sijalle 33.


title: Whoracle

text: Sanoitukset: Niklas Sundin, ellei toisin mainita.


title: Hieronymuksen luostari

text:
Hieronymuksen luostari on Lissabonissa Portugalissa sijaitseva Unescon maailmanperintökohde. Luostarin tieltä purettiin vuonna 1502 Henrik Purjehtijan 1300-luvulla perustama Santa Marian luostari. Hieronymuksen luostari rakennettiin kunnioittamaan Vasco da Gaman merireitin Intiaan löytymistä. Sen kirkossa on hänen hautansa.
Rakennustyyliltään Hieronymuksen luostari ei edusta erityisesti mitään tyylisuuntaa. Nykyään luostarin kirkossa, joka vaurioitui pahoin vuoden 1775 maanjäristyksessä, pidetään enimmäkseen musiikkitapahtumia.


title: Hieronymuksen luostari

text: Lissabonin sopimus allekirjoitettiin Hieronymuksen luostarissa 13. joulukuuta 2007.


title: Huangshan

text: Huangshan (, "Huangvuori") on vuoristo Kiinan Anhuin maakunnan eteläosassa, Huangshanin prefektuuritason kaupungin eteläpuolella. Huangvuori tunnetaan myös nimellä "Keltainen vuori".


title: Huangshan

text: Alue on kuuluisa kauniista maisemistaan, jotka muodostuvat omalaatuisen muotoisista graniittihuipuista, "Pinus hwangshanensis" -männyistä ja vuorten tasolla olevista pilvistä. Huangshanissa on myös monia kuumia lähteitä ja lampia. Alue on usein kohteena perinteisessä kiinalaisessa maalaustaiteessa ja kirjallisuudessa. Huangshan on myös listattu UNESCOn maailmanperintöluetteloon.


title: Huangshan

text: Huangshanin vuoristo koostuu useista huipuista, joista 77 kohoaa yli 1 000 metriin. Kolme korkeinta huippua ovat "Lian Hua Feng" ("Lotushuippu", 1 864 m, koordinaatit artikkelin yläosassa), "Guang Ming Ding" ("Kirkas huippu", 1 840 m) ja "Tian Du Feng" ("Taivaan pääkaupungin huippu", 1 829 m).


title: Huangshan

text: Vuoriketju muodostui noin 100 miljoonaa vuotta sitten Mesotsooisella maailmankaudella, kun muinainen meri hävisi maankohoamisen ansiosta. Myöhemmin kvartäärikaudella jäätiköt muovasivat maastoa.


title: Huangshan

text: Alueen kuumat lähteet sijaitsevat "Violetin pilven huipun" juuressa. Lähteissä veden lämpötila säilyy noin 45 °C koko vuoden.


title: Huangshan

text: Vuoriston rinteillä ja lähistöllä viljellään teepensaita muutamiin kiinalaisiin huipputeelaatuihin (esim. Huangshan maofeng ja Taiping houkui).


title: Waylon Smithers

text: Waylon Smithers Jr. on kuvitteellinen hahmo animaatiosarjassa "Simpsonit". Hän on Springfieldin ydinvoimalan omistajan Montgomery Burnsin henkilökohtainen avustaja ja uskollinen palvelija. Smithers on myös rakastunut johtaja Burnsiin, mutta rakkaus on yksipuolista eikä Burns ole siitä tietoinen. Smithers suhtautuu Burnsiin palvoen, vaikka Burns on kaikilla mahdollisilla tavoilla vastenmielinen ihminen.


title: Waylon Smithers

text: Smithersin ääninäyttelijä on Harry Shearer, joka näyttelee myös Burnsia.


title: Waylon Smithers

text: Smithersin ääni kuultiin ydinvoimalan keskusradiossa jo 1. tuotantokauden ensimmäisessä jaksossa ”Joulurauha”, mutta hänet nähtiin ensi kerran vasta kolmannessa jaksossa ”Ydinvoimala”, jossa hänet oli vahingossa väritetty ruskeaksi ihonväriltään. Väritysvirhe korjattiin jo seuraavassa jaksossa.


title: Waylon Smithers

text: Smithersin homoseksuaalisuus ja erityisesti eroottinen rakkaus esimieheensä johtaja Burnsiin oli kuuma puheenaihe "Simpsonit"-fanien keskuudessa sarjan alkuaikoina. Sarjan varhaisemmilla tuotantokausilla Smithersin seksuaalisesta suuntauksesta lähinnä vihjailtiin katsojia kiusoittelevalla tavalla, mutta myöhemmin se on tehty avoimesti täysin selväksi. Smithers muun muassa näkee romanttisia unia Burnsista ja on luonut omalle tietokoneelleen käynnistysanimaation, jossa alaston Burns sanoo ”You’re quite good at turning me on” ("Saat minut todella syttymään"). 5. tuotantokauden jaksossa ”Onnistuneen avioliiton salaisuudet” Smithersin paljastettiin olleen joskus naimisissa naisen kanssa, mutta avioliitto ei selvästi ollut onnellinen, sillä Smithers rakasti jo tuolloin Burnsia.


title: Waylon Smithers

text: Smithersin homoseksuaalisuus on sarjan edetessä tehty ilmeiseksi ensin katsojille ja vähitellen myös useimmille muille hahmoille. Johtaja Burns sen sijaan ei koskaan aavista mitään, vaikka Smithersin puheet sisältävät usein vihjailevia kaksimielisyyksiä. Smithers julisti rakastavansa Burnsia vapaamielisyysfestivaaleilla 5. kauden jaksossa ”Kohta ei huvita enää mikään” ja suuteli tätä luullessaan maailmanlopun koittavan 9. kauden jaksossa ”Enkelinäyttely”, mutta jänisti kummallakin kerralla ja keksi nopeasti käytökselleen tekosyyn, jonka Burns uskoi. "Simpsonien" tuottajien mukaan Smithers tuli ulos kaapista virallisesti 27. tuotantokauden jaksossa ”Valheista vapaa”, mutta Burns ei silloinkaan kuunnellut hänen rakkaudentunnustustaan eikä siksi käsittänyt asian luonnetta. Tässä jaksossa Smithers tapaili kampaaja Juliota, mutta ei saanut ajatuksiaan pois Burnsista ja palasi lopulta tämän luo.


title: Waylon Smithers

text: 16. kauden tulevaisuuteen sijoittuvassa jaksossa ”Kurkistus tulevaisuuteen” Smithers on rokotuslääkekuurin avulla päässyt eroon homoudestaan, mutta hänen on otettava piikki 10 minuutin välein pysyäkseen heterona. Eräässä jaksossa hänet nähdään ostamassa naisten kondomeja.


title: Waylon Smithers

text: Työ Burnsin avustajana on Smithersille kuin elämäntehtävä. Hän on 3. kauden jakson ”Voimalan sankari” mukaan voittanut ilmeisesti kaikki mahdolliset, tai ainakin suurimman osan kuukauden työntekijä -palkinnoista. Hän avustaa herra Burnsia muuallakin kuin vain voimalassa, oikeastaan lähes kaikkialla, kuten Burnsin kartanolla. Hän toimii myös Burnsin autonkuljettajana. Smithers on ainoa työntekijä, joka saa kutsua Burnsia tuttavallisesti Montyksi. Smithersin äärimmäisestä avuliaisuudesta ja uskollisuudesta huolimatta Burns kohtelee häntä yleensä piittaamattomasti ja sydämettömästi. Burns ei myöskään ole halunnut nimetä Smithersiä perillisekseen tai seuraajakseen, ja 6. kauden jaksossa ”Burnsin perillinen” Burns paljasti, että hänen kuoltuaan Smithers tullaan hautaamaan elävältä samaan ruumisarkkuun.


title: Waylon Smithers

text: Burns käyttää Smithersiä yleensä likaisten töiden suorittamiseen. Smithers joutui kidnappaamaan laulaja Tom Jonesin 4. kauden jaksossa ”Susi ihmiselle susi”, jotta tämä esiintyisi Burnsin yksityisjuhlissa, ja 7. kauden jaksossa ”Sotasaalis” hän joutui vastentahtoisesti avustamaan Abraham Simpsonin murhayritystä. Useimmiten Smithers tottelee mukisematta, mutta ei pohjimmiltaan ole paha ihminen. Jos Burnsin suunnitelmat ovat erityisen moraalittomia, Smithers yleensä yrittää taivutella tämän luopumaan niistä. Hän esimerkiksi suostutteli Burnsin luopumaan ajatuksesta palkata korstot pieksemään Homer Simpson 2. kauden jaksossa ”Veriveljet”. Smithers jossain määrin jakaa Burnsin snobimaisen maailmankuvan ja saattaa kutsua Homeria ja muita työntekijöitä halventavilla nimityksillä, mutta vastustaa tarpeetonta julmuutta. Silloin kun Burns ei ole paikalla, Smithers tulee yleensä hyvin toimeen Homerin ja tämän perheen kanssa.


title: Waylon Smithers

text: Burns on erottanut Smithersin kahdesti tilapäisesti: ensimmäisen kerran 6.–7. kauden kaksiosaisessa tarinassa ”Kuka ampui johtajan?”, jossa Smithers vastusti Burnsin kieroa auringonpimentämishanketta, ja toisen kerran jaksossa 7. kauden jaksossa ”Turpiin ja onnea”, kun Burns huomasi pystyvänsä tekemään hyvin itse asioita. Lisäksi 27. kauden jaksossa ”Valheista vapaa” Smithers erosi itse tajuttuaan ettei Burns tulisi koskaan rakastamaan häntä, mutta Burns suostutteli hänet palaamaan palvelukseensa. Burnsin jouduttua joksikin aikaa vankilaan 21. kauden jaksossa ”Vallan kahvassa” Smithers toimi ydinvoimalan johtajana, mutta hänestä tuli vielä kauheampi esimies kuin Burnsista eikä hän nauttinut asemastaan.


title: Waylon Smithers

text: Smithers omistaa maailman suurimman Malibu Stacy -nukkekokoelman ja on Malibu Stacy -faniklubin puheenjohtaja. Hän kirjoitti 12. kauden jaksossa ”Perheen kunnia” huonosti menestyneen Malibu Stacy -musikaalin, jossa hän esitti itse toista pääroolia.


title: Waylon Smithers

text: Smithersin isä Waylon Smithers Sr. oli myös Burnsin avustaja, mutta hän kuoli voimalassa säteilymyrkytykseen pelastaessaan Springfieldin ydinkatastrofilta. Burns kasvatti vauvana orvoksi jääneen Smithersin ja valehteli hänelle hänen isänsä kuolleen amatsonien tappamana. Tämä kaikki paljastui 13. kauden jaksossa ”Kipeä lapsuus”, jossa Homer Simpson löysi Smithersin isän ruumiin ja palautti sen herra Burnsille.


title: Waylon Smithers

text: Smithers on Burnsin tavoin republikaani, mutta ei ilmeisesti pidä puolueen konservatiivien homovastaisuudesta, joten hän auttoi kampittamaan Sideshow Bobin pormestarikampanjan 6. kauden jaksossa ”Kuolleet sielut” vuotamalla tietoja.


title: Turkin Grand Prix 2006

text: Turkin Grand Prix 2006 (virallisesti 2006 Formula 1 Petrol Ofisi Turkish Grand Prix) oli Formula 1 -kauden 14. osakilpailu, joka ajettiin 25.–27. elokuuta Istanbul Parkin moottoriradalla Istanbulissa Turkissa. Kilpailun voitti Ferrarin Felipe Massa, jolle voitto oli uran ensimmäinen.


title: Jaboatão dos Guararapes

text: Jaboatão dos Guararapes on kunta Pernambucon osavaltiossa Brasiliassa. Kunnan asukasluku oli 644 620 vuonna 2010.


title: Mwanza

text: Mwanza on kaupunki luoteisessa Tansaniassa ja on satamakaupunki Victoriajärven eteläisellä puolella. Se on Mwanzan läänin pääkaupunki.Mwanzan kaupungin väkiluku on noin 706 000 (2012), mikä tekee siitä Tansanian toiseksi suurimman kaupungin Dar es Salaamin jälkeen.


title: Mwanza

text: Se sijaitsee 1 140 metrin korkeudella merenpinnasta.Suuri osa kaupungin väestöstä on etniseltä taustaltaan sukumoita. Kaupungissa sijaitsee muun muassa Mwanzan lentoasema.


title: Jason Shevchuk

text: Jason Shevchuk on yhdysvaltalaisen None More Black -yhtyeen laulaja ja kitaristi. Hänet tunnetaan paremmin philadelphialaisesta Kid Dynamite -yhtyeestä, jossa hän toimi vokalistina vuodesta 1997 vuoteen 2000, jonka jälkeen hän jätti yhtyeen valmistuakseen elokuva-alan koulusta.


title: Jason Shevchuk

text: Hän on myös toiminut Bound-nimisen screamo-yhtyeen laulajana, sekä esiintynyt vierailevana vokalistina Stretch Arm Strong -yhtyeen "Engage"-levyn kappaleessa "Ignition".


title: Jason Shevchuk

text: None More Black -yhtyeen oltua tauolla tammikuusta 2007 toukokuuhun 2008, julkaisi Shevchuk MySpacessa kappaleita nimellä OnGuard. Pian OnGuardin jälkeen Shevchuk perusti LaGrecia-yhtyeen, jonka lyhyen historian ainoa levy "On Parallels" ilmestyi kesäkuussa 2007.


title: Jason Shevchuk

text: Shevchuk on ohjannut musiikkivideoita muun muassa Earth Crisis- ja The Loved Ones -yhtyeille. Lisäksi hän on ohjannut Kid Dynamitestä kertovan DVD-julkaisun, sekä palkitun, philadelphialaisesta Stalag 13 -esiintymispaikasta kertovan dokumentin "Ghetto Venue". Hän ohjasi, kuvasi ja leikkasi None More Black -yhtyeensä videon "Under My Feet" 24 tunnissa.


title: Jason Shevchuk

text: Shevchuk on populaarikulttuurin ystävä, ja intohimoinen Seinfeld-fani.


title: Sardiinit

text: Sardiini on nimitys useille eri puolilla maailmaa eläville sillien heimoon kuuluville kalalajeille, erityisesti suvuista "Sardina", "Sardinella" sekä "Sardinops". Nimeä käytetään purkitettuina myös muista silleistä tai sillimäisistä kaloista. Sardiinit ovat pieniä ja öljyisiä ja ne kalastetaan 14–25 senttimetrin mittaisina. Kalastetut sardiinit yleensä purkitetaan ja säilötään öljyyn.


title: Sardiinit

text: Sana sardiini () tulee kreikan kielen sanasta "sardine" tai "sardinos" viitaten Sardinian saareen.


title: Sardiinit

text: Sardiineja kalastetaan kaupallisesti pääasiassa ihmiskäyttöön, ja ne ovatkin monille kansoille tärkeä ravinnonlähde. Niitä käytetään, paitsi säilykkeinä, myös kuivattuina, suolattuina ja savustettuina. Erityisen tärkeää sardiini on monien muiden lajien tavoin portugalilaisessa ruokakulttuurissa. Sardiineista saadaan myös sardiiniöljyä, jota käytetään muun muassa maalin, lakan, linoleumin ja jopa margariinin valmistukseen. Sardiineista valmistettua kalajauhoa käytetään ravintona eläimille.


title: Seppo Taalasmaa

text: Seppo Juhani Taalasmaa on Jarmo Kosken esittämä kuvitteellinen hahmo suomalaisessa saippuasarjassa "Salatut elämät". Sarjan alussa Seppo työskentelee talonmiehenä Pihlajakadulla, joka on sarjan kuvitteellinen tapahtumapaikka.


title: Seppo Taalasmaa

text: Koski esitti Taalasmaata aluksi vuosina 1999–2013 ja palasi hetkeksi rooliin vuonna 2017. Hän halusi itse lopettaa hahmon näyttelemisen vuonna 2013.


title: Seppo Taalasmaa

text: Seppo Taalasmaa on televisiosarjassa rehti ja toimelias talonmies. Hahmon näyttelijän Jarmo Kosken mukaan Seppo on ”avarakatseinen, hyväsydäminen” ja ymmärtäväinen nuoria kohtaan. Sarjan ulkopuolelta saamansa myönteisen palautteen perusteella Koski pitää Seppoa eräänlaisena ”isähahmona”.


title: Seppo Taalasmaa

text: Sarjassa Seppo kärsii alkoholismista, ja päätyy yrittämään itsemurhaa. Pitkänäperjantaina 2012 esitetty jakso päättyy kohtaukseen, jossa Seppo kiipeää jakkaralle ja potkaisee sen pois altaan. Itsemurhayritys aiheutti yhden sarjan suurimmista kohuista katsojien keskuudessa. Kohtausta puitiin iltapäivälehtien otsikoissa ja jakson ikäraja nostettiin sarjalle tavanomaisesta 9:stä poikkeuksellisesti 12:een.


title: Seppo Taalasmaa

text: Seppo sairastaa lisäksi vaikeaa sydänsairautta, ja on saanut sarjan aikana yhteensä kolme sydänkohtausta.


title: Seppo Taalasmaa

text: Hahmo tuli tunnetuksi myös sanonnastaan ”Voi saakeli tätä elämää!”


title: Seppo Taalasmaa

text: Seppo poistui sarjasta vuonna 2013 hahmon näyttelijän Jarmo Kosken omasta tahdosta. Toukokuussa 2017 ilmoitettiin Sepon palaavan sarjaan syksyllä 2017. Tiedotteesta poiketen Seppo palasi sarjaan jo 13. kesäkuuta 2017 esitetyssä päätösjaksossa, jonka cliffhanger jäi puhelinta korvallaan pitävän Sepon järkyttyneisiin kasvoihin.


title: Seppo Taalasmaa

text: Televisiosarjan alussa Seppo työskentelee talonmiehenä Pihlajakadulla, joka on sarjan kuvitteellinen tapahtumapaikka. Seppo on naimisissa Ulla Taalasmaan kanssa. Heillä on kaksi lasta, Kari ja Elina. Kun Seppo saa kuulla, että Elinan biologinen isä on Ullan nuoruudenrakkaus Martti Viljanen, hänen liki 30-vuotinen avioliittonsa Ullan kanssa päätyy lopulta eroon. Muutaman vuoden päästä he palaavat yhteen, mutta eroavat pian uudestaan. Sepolla ja Ullalla on kolme lastenlasta: Karin ja Laura Kivirannan liitosta Oona Kiviranta, Karin ja Noora Aution adoptiopoika Benjamin Taalasmaa sekä Elinan ja Tuomo Tervajoen liitosta Onni "Tale" Taalasmaa. Sepolla on myös kaksi lapsenlapsenlasta: Talen adoptiopoika Ilja Taalasmaa sekä Oonan ja hänen puolisonsa Miro Holmin lapsi, jota ei ole näytetty sarjassa, koska pariskunta asuu Ranskassa.


title: Seppo Taalasmaa

text: Sepon toinen suuri rakkaus sarjassa on Helena Kuula. Helena lähestyy alun perin Seppoa, jotta voisi kostaa Karille poikansa Sebastian Vuorelan joutumisen vankilaan. Seppo rakastuu Helenaan ja lopulta rakkaus muuttuu molemminpuoliseksi. Helena joutuu kuitenkin vankilaan, kun Seppo saa tietää totuuden hänen toimistaan. Pari palaa myöhemmin yhteen ja menee naimisiin. Myöhemmin Seppo alkoholisoituu vakavasti, kun hän luulee ajaneensa kuolettavasti Sebastianin juuri vihityn vaimon, Maria Mustosen, päälle. Syyllisyyden ja alkoholismin kalvamana Seppo yrittää tehdä itsemurhan hirttäytymällä. Ismo ja Helena kuitenkin löytävät hänet ja ehtivät hälyttää apua.


title: Seppo Taalasmaa

text: Helena ei ole myöskään kertonut Sepolle, että on vastuussa Korpin surmaamisesta. Korpin poika Heiskanen alkaa sabotoida Helenan perheen elämää, ja järjestää lento-onnettomuuden, jossa Seppo ja Helena perheineen putoavat lentokoneen kyydissä Siperiaan. Kukaan ei menehdy onnettomuudessa, mutta Seppo joutuu lopulta ampumaan paikalle saapuneen Heiskasen. Seppo ei kestä sitä, että Helena on tehnyt hänestä murhaajan. Siperiasta palattuaan Seppo jättää Helenan ja muuttaa pois Helsingistä.


title: Seppo Taalasmaa

text: Seppo palaa Pihlajakadulle muutaman vuoden jälkeen, kun Sanni Taalasmaa soittaa hänelle ja pyytää apua. Seppo on aikeissa myös kosia Anita Pajuniemeä, alkoholismista toipuvaa ihastustaan, jonka hän oli tavannut ennen lähtöään ja johon oli pysynyt yhteydessä kirjeitse. Pihlajakadulle palaamisen jälkeen Sepolle paljastuu, että Anita on alkoholisoitunut uudelleen. Anita tajuaa, ettei voi seurustella Sepon kanssa ennen kuin on saanut elämänsä järjestykseen. Hän jättää Sepolle kirjeen, jossa ilmoittaa, etteivät he voi enää tavata. Myöhemmin Seppo päätyy sänkyyn Dahlia Mustavaaran kanssa. Seppo lähtee lopulta takaisin Kittilään.


title: Seppo Taalasmaa

text: Jarmo Koski näytteli Seppo Taalasmaata sarjan alusta lähtien, Hän päätti lopettaa hahmon näyttelemisen vuonna 2013, koska halusi kokeilla jotain uutta. Ennen lopettamispäätöstä hän oli usean vuoden ajan tehnyt sarjaa ”vuosi kerrallaan”. Omien sanojensa mukaan rooli on vaikuttanut hänen elämäänsä niin, että hän ei ole voinut liikkua julkisilla liikennevälineillä useaan vuoteen ”sepottelun” ja tunkeilevan käytöksen takia. Vuonna 2013 hän ajatteli vielä olevansa liian leimautunut Sepon roolista palatakseen heti televisioon. Kosken mukaan syyllisyyttä potevan alkoholistin näytteleminen vaivasi häntä vapaa-ajalla.


title: Seppo Taalasmaa

text: Sarjan pääkäsikirjoittaja Teemu Salosen mukaan Sepon tarinasta haluttiin tehdä ”mahdollisimman suomalainen”. Salosen mukaan he halusivat tehdä tarinan, ”jonka päähenkilöllä kaikki menee aivan levälleen”: ensin Seppo sairastuu alkoholismiin ja ajaa läheiset luotaan. Tuotantotiimi mietti, miten hahmo ”päättäisi päivänsä”, ja pitivät hirttäytymistä ”seppomaisimpana ratkaisuna”. Kohtauksesta lähetettiin tekijöille paljon palautetta, josta osa oli myös huolta hahmon kohtalosta.


title: Seppo Taalasmaa

text: Sarjan katsojat pitivät Seppo Taalasmaan hahmosta ja se on myös menestynyt erilaisissa äänestyksissä. Hahmoa vaadittiin takaisin sarjaan yli 25 000 tykkäystä saaneessa Facebook-ryhmässä. "Iltalehdessä" Seppoa on kutsuttu ”kansalliseksi ikoniksi”.


title: Seppo Taalasmaa

text: Sarjan toisen suositun hahmon, Ismo Laitelan, lisäksi myös Seppo Taalasmaata on parodioitu internetissä. Seppo ja Ismo ovat pääosassa suositussa legoilla ja stop motion -tekniikalla toteutetussa animaatiosarjassa.


title: Sardiini

text: Sardiini ("Sardina pilchardus") on sillikalojen lahkoon kuuluva kalalaji. Se on sukunsa ainoa laji. Sardiinia tavataan Atlantin rannikolla Espanjassa, Portugalissa, Ranskassa ja Britanniassa, sekä Välimerellä ja Mustallamerellä. Sardiineiksi kutsutaan myös muita samansukuisia lajeja.


title: Qufu

text:
Qufu () on kaupunki Kiinan Shandongin maakunnan Jiningin prefektuuritason kaupungissa. Kaupunki sijaitsee 130 kilometriä etelään maakunnan pääkaupungista Jinanista. Qufun piirikuntatason kaupungin alueella on yhteensä noin 640 000 asukasta, kun otetaan huomioon myös maaseutuasutus.
Qufu on Kungfutsen legendaarin syntymäpaikka. Kaupunki toimi Lu-valtion pääkaupunkina Kevättä ja syksyä -kaudella. Qufussa sijaitsevat UNESCOn maailmanperintöluetteloon vuonna 1994 listatut Kungfutsen temppeli ja hautausmaa sekä Kongin sukukartano.


title: O Comércio do Porto

text: O Comércio do Porto oli vuosina 1854–2005 julkaistu portugalilainen sanomalehti. Se oli aikanaan Portugalin toiseksi vanhin sanomalehti heti O Açoriano Oriental -lehden jälkeen.


title: O Comércio do Porto

text: Lehden viimeinen johtaja oli António Matos.


title: Hinewehi Mohi

text: Hinewehi Mohi (s. 1964) on uusiseelantilainen maorilaulajatar.


title: Hinewehi Mohi

text: Hinewehi Mohi syntyi Waipukuraussa ja asuu nykyisin Aucklandissa. Hän opiskeli Waikaton yliopistossa . Hänen ensimmäinen albuminsa oli "Oceania" (1999), jolla hän teki yhteistyötä Jaz Colemanin kanssa. Levy julkaistiin kansainvälisesti ja myi yksistään Uudessa-Seelannissa platinaa.


title: Hinewehi Mohi

text: Mohi on naimisissa ja hänellä on CP-vammainen tytär Hineraukatauri.


title: Martin Prince

text: Martin Prince on kuvitteellinen hahmo yhdysvaltalaisessa animaatiosarjassa "Simpsonit". Hän on Springfieldin ala-asteen menestynein oppilas ja sen vuoksi usein kiusaamisen kohteena. Hahmon ääninäyttelijä on Russi Taylor. Hahmon ensiesiintyminen oli 1. tuotantokauden toisessa jaksossa ”Nuori Nero”.


title: Martin Prince

text: Martin on neljäsluokkalainen ja samalla Edna Krabappelin opettamalla luokalla kuin Bart Simpson. Martin on opettajan lellikki ja luokkansa sekä luultavasti koko koulun älykkäin ja paras oppilas. Hän on sarjan harvoja lapsihahmoja, joiden koulumenestys on parempi kuin Lisa Simpsonilla, mikä tekee hänestä Lisan pääkilpailijan. Martin on kaikista koulun oppilaista useimmin kiusaamisen kohteena, koska häntä pidetään ärsyttävänä hikipinkona ja hän on toisinaan hieman leuhka omasta älykkyydestään. Lisäksi hän kantelee herkästi opettajalle toisten lasten puuhista ja toivoo aina lisää kokeita sekä koulupäivien pidentämistä. Yleensä Martinia kiusaavat joko Jimbo, Kearney ja Dolph tai sitten Nelson Muntz.


title: Martin Prince

text: Jakson ”Nuori Nero” perusteella Martinin älykkyysosamäärä on 216 ja hän kuuluisi erityislahjakkaiden lasten kouluun, mutta koepapereiden sekoittumisen seurauksena sinne lähetettiinkin Bart. Martinin lahjakkuus ilmenee stereotyyppisenä nörttimäisyytenä ja poikkeavana käytöksenä. Hän esimerkiksi käyttää puheessaan paljon vaikeaa termistöä ja runollisia ilmaisuja. Martinilla on myös useita taiteellisia harrastuksia. Hän soittaa luuttua ja rakastaa näyttelemistä ja esiintymistä. Hän esittelee aina hyvin polleana kouluprojektejaan ja aloittaa usein esitelmänsä sanalla ”Behold!” ("Ällistykää!"). Martin on melko naiivi eikä koskaan tajua, miten naurettavalta hänen käytöksensä muiden lasten silmissä näyttää.


title: Martin Prince

text: Martin kuvataan toisinaan Bartin kaverina, vaikka useimmiten he eivät olekaan kiinnostuneita toistensa seurasta. Martin kutsutaan kuitenkin aina Bartin syntymäpäiville. 2. tuotantokauden jaksossa ”Ihme” Martin toimi Bartin tukiopettajana ja vastapalveluksena Bart teki Martinista suositun muiden lasten keskuudessa. Välillä Martin on rahoittanut Bartin suunnitelmien toteutuksen, kuten harvinaisen sarjakuvalehden oston 2. kauden jaksossa ”Radioaktiivinen mies” ja auton vuokraamisen 7. kauden jaksossa ”Tien päällä”. 19. kauden jaksossa ”Rysän päällä” Bart ja Lisa luulivat vahingossa surmanneensa Martinin työntämällä tämän alas kielekkeeltä, mutta lopulta hänet löydettiinkin elossa. Tässä tarinassa Nelson teki kaikkensa selvittääkseen totuuden Martinin katoamisesta.


title: Martin Prince

text: Martinilla on taipumusta avoimeen "neitimäisyyteen". Naamiaisissa ja näytelmissä hän esittää mielellään naispuolisia hahmoja, kuten kreikkalaisia jumalattaria ja muusia tai Lizzie Bordenia. Saadessaan uima-altaan pihalleen 6. kauden jaksossa ”Bartin takaikkuna” hän toteaa olevansa "tämän kesän kuningatar". Välillä sarjassa vihjaillaan, että Martin olisi homoseksuaali. Martin on myös hieman ylipainoisen näköinen.


title: Martin Prince

text: Toisinaan Martinin naiivius tekee hänestä ja rehtori Skinneristä hengenheimolaisia: 5. kauden jaksossa ”Bartista tulee suosittu” Martin ja Skinner olivat ainoat, jotka nauttivat luokkaretkestä laatikkotehtaalle, ja 8. kauden jaksossa ”Bart, luottohenkilö” Skinner kadehti Martinin omistamaa teeastiastoa. Satunnaisesti sarjassa nähdään myös Martinin vanhemmat, useimmiten hänen isänsä (ääninäyttelijä Dan Castellaneta).


title: Martin Prince

text: Tulevaisuuteen sijoittuvassa 6. kauden jaksossa ”Lisan häät” Martinin mainitaan kuolleen koulun kemianluokan räjähdyksessä, mutta katsojalle näytetään hänen elävän salaa koulun alla olevassa luolassa, jossa hän soittaa urkuja kuin oopperan kummitus. Toisaalta 23. kauden tulevaisuusjaksossa ”Joulukortti tulevaisuudesta” Martin on vaihtanut sukupuoltaan ja ottanut nimekseen Marcia Princess.


title: Luontainen biohajoaminen

text: Luontainen biohajoaminen on menetelmä, jossa maaperän omat bakteerit hajottavat maaperään päässeitä haitallisia aineita.


title: Otto Kretschmer

text: Otto August Wilhelm Kretschmer (1. toukokuuta 1912 Heidau, Neisse – 5. elokuuta 1998 Straubing, Baijeri) oli koko toisen maailmansodan menestyksekkäin sukellusveneen päällikkö upottaen 274 333 bruttorekisteritonnia (47 alusta).


title: Otto Kretschmer

text: Otto August Wilhelm syntyi 1. toukokuuta 1912 Ober-Heidaussa silloisessa Sleesiassa opettaja Friedrich Otto Kretschmerin ja hänen puolisonsa Alicen (o.s. Herbig) poikana. Syntymäpaikka on nykyisin Golanka Dolna Puolassa. Otto aloitti koulunkäynnin Heidaun alakoulussa ja jatkoi opintojaan Wahlstattin reaalilyseossa.


title: Otto Kretschmer

text: Ylioppilastutkinnon suoritettuaan 17-vuotias Kretschmer opiskeli kahdeksan kuukautta englantia Exeterissä, oppien puhumaan kieltä sujuvasti. Hän palasi kuitenkin Saksaan äidin kuollessa hoitovirheen seurauksena.


title: Otto Kretschmer

text: Hän astui 1. huhtikuuta 1930 merivoimien palvelukseen meriupseerioppilaana. Hän palveli Stralsundin puolen vuoden peruskoulutuksen jälkeen kolme ja puoli kuukautta koululaiva "Niobella". Kretschmer sijoitettiin 10. lokakuuta kevyt risteilijä "Emdenillä" matruusina. Hän yleni ylimatruusiksi ennen alukselta poistumistaan 4. tammikuuta 1932. Kretschmer ylennettiin kurssitovereidensa kanssa 1. huhtikuuta 1932 merikadetiksi. Upseerikoulutuksen päättyessä lokakuun alussa 1934 Kretschmer sai luutnantin valtakirjan. Joulukuun alussa hänet siirrettiin risteilijä "Kölnille" toiseksi torpedoupseeriksi. Hän siirtyi tammikuussa 1936 sukellusvenelaivastoon. Koulutuksen päätyttyä hänet ylennettiin 1. kesäkuuta 1936 yliluutnantiksi. Hänet määrättiin 3. lokakuuta Saltzwedel-laivueeseen tyypin VIIA -sukellusveneen "U-35" ensimmäiseksi vahtiupseeriksi.


title: Otto Kretschmer

text: Otto oli pari viikkoa "U-35":n tilapäisenä päällikkönä varsinaisen päällikön saatua surmansa auto-onnettomuudessa 25. heinäkuuta 1937 ennen uuden päällikön Werner Lottin saapumista. Kretschmer suoritti päällikkökurssin ja hänet nimitettiin 1. lokakuuta Weddigen-laivueeseen tyypin IIB -sukellusveneen "U-23:n" päälliköksi.


title: Otto Kretschmer

text: Ensimmäisiä operaatioita sodan aikana olivat laivaväylien miinoitukset ja partiot mm. Pohjanmerellä. Huhtikuussa 1940 hän siirrettiin tyypin VII B -sukellusveneen "U-99" päälliköksi. Aluksen vaakuna oli kultainen hevosenkenkä, jonka mukaan Kretschmer nimesi sodan jälkeen sanelemansa muistelmateoksen sotilasurastaan ja Atlantin taisteluista. Kirjan toteutti kirjailija Terence Robertson ja se ilmestyi suomeksi jo vuonna 1957 Otavan kustantamana ja Juhana Perkin kääntämänä.


title: Otto Kretschmer

text: Kretschmerin käyttämä taktiikka oli poikkeava muihin sukellusveneen päälliköihin verrattuna joille oli opetettu hyökkäämään periskooppisyvyydestä ja ampumaan kahdesta kolmeen torpedoa suuremman osumatodennäköisyyden takia.


title: Otto Kretschmer

text: Kretschmer suosi pintahyökkäystä pimeällä, milloin sukellusvene oli huomaamaton ja eritoten nopeampi, jolloin alus pääsi nopeasti pois taistelualueelta, tutkaa kun ei vielä ollut sota-aluksissa. Myös se, miten Kretschmer pyrki ampumaan vain yhden torpedon alusta kohti selittää, miksi hän on kiistaton tonnistokuningas. 17. maaliskuuta 1941 yöllä Kretschmerin hyökättyä jopa kymmenen aluksen kimppuun, hävittäjä "HMS Walker" havaitsi "U-99:n" pinnalla ja hyökkäsi syvyyspommein, jolloin alus sai vakavia vaurioita, pakottaen sukellusveneen pintaan. Hävittäjät kaartelivat "U-99:n" ympärillä ja Kretschmer antoi käskyn jättää alus ja upottaa se. 43:sta miehistön jäsenestä 40 selvisi hengissä, mukaan luettuna veneen päällikkö. Joulukuussa 1947 hän pääsi pois sotavankileiriltä.


title: Otto Kretschmer

text: Sodan jälkeen hän liittyi vastaperustettuun Länsi-Saksan laivastoon, Bundesmarineen. Hän yleni lopulta lippueamiraalin arvoon ja jäi laivastosta täysinpalvelleena eläkkeelle.


title: Otto Kretschmer

text: Oltuaan lomalla vuonna 1998 Kretschmer kuoli onnettomuuden jälkeen Baijerissa.


title: Anton Fig

text: Anton Fig (s. 8. elokuuta 1952 Kapkaupunki, Etelä-Afrikka) on yhdysvaltalainen rumpali. Hän on työskennellyt sessiomuusikkona ja hänet muistetaan parhaiten yhdysvaltalaisen KISS -yhtyeen studiorumpalina. Hän tuurasi KISSin alkuperäistä rumpalia Peter Crissiä albumeilla Dynasty (1979) ja Unmasked (1980) (paitsi Dynastyn kappaleella "Dirty Livin", jolla soitti Criss). Fig ei kuitenkaan koskaan esiintynyt KISSin live-keikoilla, joten häntä ei pidetä yhtyeen varsinaisena jäsenenä. Fig soitti myös KISSin alkuperäisen kitaristin, Ace Frehleyn sooloalbumilla vuonna 1978.


title: Anton Fig

text: Fig on tehnyt yhteistyötä myös mm. Mick Jaggerin, Bob Dylanin, Madonnan, Joe Bonamassan ja Gary Mooren kanssa. Fig soittaa nykyisin Late Show with David Letterman -talk show’n housebändissä.


title: Kay Arne Stenshjemmet

text: Kay Arne Stenshjemmet (s. 9. elokuuta 1953) on norjalainen entinen pikaluistelija, jonka uran huippuhetket ajoittuivat 1970-luvun loppupuolelle ja 1980-luvun alkuun. Hän menestyi erityisesti yleisluistelijana.


title: Kay Arne Stenshjemmet

text: Vuonna 1973 Stenshjemmet saavutti yleisluistelijoiden nuorten MM-kisoissa Assenissa pronssia. Ensimmäisissä aikuisten arvokisoissaan vuoden 1975 EM-kisoissa Heerenveenissä hän oli 12:s, mutta vuotta myöhemmin samoissa kisoissa Oslossa voitti kultamitalin. Samana vuonna hän osallistui myös Innsbruckin olympialaisiin parhaana sijoituksenaan 11. 1 500 metriltä. Vuoden 1977 EM-kisoissa Larvikissa hän sijoittui hopealle, ja samana vuonna sijoittui viidenneksi sekä sprintterien MM-kisoissa että yleisluistelijoiden MM-kisoissa. Samana vuonna 19. maaliskuuta hän luisteli Kazakstanin Medeossa silloisen 5 000 metrin maailmanennätyksen 6.56,9. Vuonna 1978 hän oli neljäs sekä EM- että MM-kisoissa.


title: Kay Arne Stenshjemmet

text: Vuonna 1979 Stenshjemmet palasi jälleen mitalikantaan arvokisoissa saavutettuaan EM-hopeaa ja yleisluistelijoiden MM-pronssia. Vuonna 1980 hän voitti Trondheimissa uransa toisen Euroopan mestaruuden, ja samana vuonna Lake Placidin talviolympialaisissa luisteli hopealle sekä 1 500 että 5 000 metrin kilpailuissa. MM-kisoissa hän oli neljäs. Stenshjemmetin viimeiseksi kansainväliseksi vuodeksi jäi 1981, jolloin hän saavutti EM-pronssia ja MM-hopeaa.


title: Nuottasaaren suuralue

text: Nuottasaaren suuralue on yksi Oulun kaupungin kahdestakymmenestäkolmesta suuralueesta. Suuralue sijaitsee keskustan eteläpuolella Poikkimaantien länsipäässä lähellä Oulun Oritkarin ja Nuottasaaren satamia. Suuralue rajoittuu Kaakkurin, Kaukovainion, keskustan ja Tuiran suuralueisiin sekä Kempeleenlahteen. Suuralueella asuu yli 700 asukasta, ja siellä on yhteensä 7 721 työpaikkaa.


title: Nuottasaaren suuralue

text: Nuottasaaren suuralue on pääasiassa teollisuuden ja kaupan alue, ja se on yksi kaupungin suurimmista työssäkäyntialueista. Alueella sijaitsevat Stora Enson paperitehtaat sekä useita muita pienen, keskisuuren sekä suurteollisuuden tuotantolaitoksia.


title: O Independente

text: O Independente oli portugalilainen viikoittain ilmestyvä sanomalehti. O Independente painettiin aina perjantaisin. Lehden viimeinen numero ilmestyi syyskuussa 2006.


title: O Independente

text: Lehden perustivat Miguel Esteves Cardoso ja Paulo Portas vuonna 1988.


title: Oulun Työväen Pursiseura

text: Oulun Työväen Pursiseura ry on vuonna 1912 perustettu oululainen pursiseura, jonka tarkoitus on kehittää harrastusta järjestämällä alan harrastajille suunnattuja yhteisiä tapahtumia merellisten perinteiden puitteissa. Yhdistyksen jäsenmäärä on noin 400, ja seuran venerekisterissä on noin 65 moottorivenettä, 60 purjevenettä sekä 30 kevytvenettä. Seura omistaa kevytveneistä 23, ja ne on varattu aloittelevien alan harrastajien käyttöön. Seuran kotisatama on Seelari Oulun Hietasaaressa, ja seuralla on saaristomajat Saapaskarin ja Iin Röytän saarissa.


title: Autódromo do Estoril

text: Autódromo do Estoril on Portugalissa sijaitseva moottoriurheiluun suunniteltu rata. Rata sijaitsee noin kolmenkymmenen kilometrin pässä Portugalin pääkaupungista Lissabonista. Radan historia ulottuu aina vuoteen 1972. Rata oli 1990-luvulla suosittu testirata F1-tallien keskuudessa.


title: Autódromo do Estoril

text: Radan vaikeutta lisäävät sen ailahtelevat sääolosuhteet, vaikkakin tavallisesti alueen ilmasto on kuivaa ja lämmintä. Oman lisänsä radan vaikeuteen tuo vuonna 1994 sen takaosaan rakennettu shikaani. Rata pysyi muuttumattomana vuoteen 1999 asti, jolloin radan kahta ensimmäistä mutkaa hidastettiin ja viimeinenkin mutka profiloitiin uudestaan.


title: Autódromo do Estoril

text: Radalla nähtiin muutamia F1-historiaan jääneitä hetkiä, kuten Ayrton Sennan ensimmäinen voitto kaudella 1985 sekä Jacques Villeneuven ohitus Michael Schumacherista ulkokautta radan viimeisessä mutkassa vuonna 1996.


title: Berylliumkloridi

text: Berylliumkloridin kemiallinen kaava on BeCl. Se on berylliumin ja kloorin kiteinen yhdiste väriltään värittömästä keltaiseen. Berylliumkloridin liukoisuus veteen 20 °C lämpötilassa on 15,1 g/100 ml ja sen moolimassa on 79,9 g/mol, sulamispiste 399,2 °C, kiehumispiste 520 °C, tiheys 1,9 g/cm (vesi = 1,0 g/cm) ja CAS-numero 7787-47-5.


title: Berylliumkloridi

text: Berylliumkloridia voidaan valmistaa kuumentamalla kloorin, berylliumoksidin ja hiilen seosta 600–800 °C:n lämpötilaan. Yhdisteestä valmistetaan elektrolyyttisesti berylliummetallia ja sitä käytetään orgaanisten berylliumyhdisteiden valmistuksen lähtöaineena.


title: Rania al-Abdullah

text: Kuningatar Rania al-Abdullah (, syntymänimeltään Rania Al-Yasin, s. 31. elokuuta 1970 Kuwaitissa) on Jordanian kuningas Abdullah II:n puoliso.


title: Rania al-Abdullah

text: Rania Al-Yasin syntyi palestiinalais-jordanialaiseen perheeseen Kuwaitissa. Hän kävi peruskoulun ja lukion englantilaisessa koulussa Kuwaitissa, jonka jälkeen hän opiskeli amerikkalaisessa yliopistossa Kairossa liiketaloutta. Rania Al-Yasin valmistui vuonna 1991, jonka jälkeen hän työskenteli muun muassa Citibankissa.


title: Rania al-Abdullah

text: Al-Yasin tapasi kuningas Abdullah II:n vuonna 1993. He kihlautuivat pian tapaamisen jälkeen ja avioituivat 10. kesäkuuta 1993. Kuningas Abdullah II nousi Jordanian hašemiittisen kuningaskunnan kuninkaaksi vuonna 1999. Tällöin Rania al-Abdullahistasta tuli maailman nuorin kuningatar. Kuningasparilla on neljä lasta:


title: Rania al-Abdullah

text: Kuningatar Ranialla on Youtube -kanava, jolla hän haluaa kumota islamiin ja muslimeihin liittyviä ennakkoluuloja ja väärinkäsityksiä.


title: Cartagena (Kolumbia)

text: Cartagena ([kaɾtaˈhena]), virallisesti Cartagena de Indias, on suuri satamakaupunki Kolumbian pohjoisrannikolla. Vuonna 1533 perustetussa kaupungissa on noin 1 075 000 asukasta (2006). Cartagena on saanut nimensä Murciassa Espanjassa sijaitsevan Cartagenan kaupungin mukaan.


title: Cartagena (Kolumbia)

text: Cartagenan satama, linnoitukset ja niihin liittyvät monumentit kuuluvat Unescon maailmanperintöluetteloon. Niihin kuuluu kokonaan muuritettu vanha kaupunki linnoituksineen, Centro-kaupunginosan katedraali ja andalusialaista tyyliä edustavat palatsit sekä San Diegon kauppiaiden korttelit ja Getsemanín käsityöläisten korttelit.


title: Cartagena (Kolumbia)

text: Centron eli vanhankaupungin eteläpuolella on nelisen kilometriä pitkä Bocagranden niemi, josta on tullut suosittu matkailualue. Alueella on kymmeniä nykyaikaisia hotelleja ja eri tyylisiä ravintoloita. Niemen länsi- ja eteläpuolta kiertävät pitkät hiekkarannat.


title: Cartagena (Kolumbia)

text:
Espanjalainen Pedro de Heredia perusti Cartagenan vuonna 1533. Pari vuotta kaupungin perustamisen jälkeen espanjalaiset tekivät puolustussuunnitelman, jonka päästrategia oli muuratun linnoituksen rakentaminen suojaksi englantilaisia, alankomaalaisia ja ranskalaisia merirosvoja vastaan. Kaikista varotoimista huolimatta kaupunkiin hyökättiin useasti. Ryöstöretkiä Cartagenaan tekivät muun muassa Jean-François de la Roque de Roberval, Francis Drake ja John Hawkins.
Espanjan kuninkaalliset palkkasivat 1600-luvulla kuuluisia eurooppalaisia sotilasinsinöörejä suunnittelemaan kaupunkiin linnoituksia. Nykyään linnoitukset ovat Cartagenan tunnusmerkki.


title: Cartagena (Kolumbia)

text: Cartagena oli orjasatama ja meksikolaisen Veracruzin ohella ainoa, jolla oli lupa harjoittaa orjakauppaa. Ensimmäiset orjat saapuivat Pedro de Heredian mukana. Portugalilainen yhtiö Cacheu kuljetti ihmislasteja Cartagenasta kaivosorjuuteen Venezuelaan, Länsi-Intiaan, muualle Kolumbiaan ja Perun varakuningaskuntaan.


title: Cartagena (Kolumbia)

text: Euroopan katoliset monarkiat perustivat Cartagenaan Espanjan Filip III:n antamalla kuninkaallisella määräyksellä 5. helmikuuta 1610 inkvisitionistuimen. Kun Cartagena julistautui itsenäiseksi Espanjasta 11. marraskuuta 1811, inkvisiittoreiden käskettiin poistua kaupungista. Kun espanjalaiset valtasivat Cartagenan takaisin, inkvisitio aloitti kuitenkin 1815 toimintansa uudestaan. Lopullisesti istuin hävisi, kun Simón Bolívarin johtamat joukot voittivat Espanjan. Kahdensadan vuoden aikana Cartagenan inkvisitionistuin suoritti 12 autodafeeta ja 767 vastaajaa rangaistiin.


title: Ahtaaja

text: Ahtaaja on laivojen ja proomujen lastaamista ja lastin purkamista satamassa suorittavasta henkilöstä käytettävä ammattinimike. Ahtaajan tehtävänä on erilaista kuormauskalustoa hyväksi käyttäen purkaa lasti laivan ruumasta ja kuormata alus turvallisesti.


title: Ahtaaja

text: Tärkeintä ahtaajan työssä on lastin sijoittaminen aluksen ruumaan ja kansille siten, ettei se pääse siirtymään kovassa merenkäynnissä ja on tasapainossa. Nykyään tässä ovat apuna tietokonesovellukset, jotka jakavat kontit alukseen optimaalisesti painon mukaan. Työ vaatii tarkkuutta ja ennen kaikkea nopeutta, jotta mahdollisimman suuri määrä rahtia saadaan turvallisesti lastattua alukseen sen lyhyen satamassaolon aikana. Ahtaaja suorittaa kuormaustoimien ohella myös alukseen kuormatun tai siitä puretun lastin seurantakirjanpitoa.


title: Ahtaaja

text: Ahtaajan työ on ryhmätyötä, ja ammatissa tapahtuu paljon tapaturmia. Ahtaajilta edellytetään valppautta, ripeyttä ja tarkkuutta.


title: Kori

text: Kori on kiinteiden esineiden säilytykseen ja kuljettamiseen tarkoitettu esine. Valmistaminen tapahtuu lähes aina punomalla. Perinteisinä materiaaleina käytetään paikallisesti saatavissa olevia kasvimateriaaleja, kuten Suomessa päreitä, lastuja, varpuja, juuria, tuohta, niintä, rottinkia tai kaislaa. Nykyisin koreja valmistetaan paljon muovista joko punomalla tai teollisesti yhtenä kappaleena (esim. kaupan ostoskorit) sekä muovipinnoitetusta metallilangasta hitsaamalla (kuten vaatekomeron ulosvedettävät rautalankakorit).


title: Kori

text: Tyypillisimmillään kori on tuohesta tai puunoksista käsin punottu säilytysastia. Sen muoto on pyöreähkö ja se on yläosastaan avoin. Yleensä sen täydellisessä nimessä mainitaan joko käyttötarkoitus tai valmistusmateriaali, esimerkiksi hedelmäkori tai pajukori.


title: Kori

text: Eri murteissa korilla on synonyymejä kuten vakka ja vasu jossa nimitys kertoo lisäksi myös vihjeen käyttötavasta, materiaalista ja koosta. Vastaava kiinteästä aineesta tehty esine on laatikko, joka on kuitenkin aina kulmikas tai kulho joka on pyöreä. Selässä kannettavaa suljettavaa tuohikoria kutsutaan tuohikontiksi.


title: Kori

text: Korinpunonnan menetelmin valmistetaan myös "korihuonekaluja", kuten keveitä nojatuoleja sisä- ja ulkokäyttöön. Niiden perinteinen materiaali on rottinki, jonka pohjalta on kehitetty säätä erinomaisesti kestävä muovirottinki.


title: John Noble

text: John Noble (s. 20. elokuuta 1948 Port Pirie, Etelä-Australia) on australialainen näyttelijä, joka on myös ohjannut yli 80 näytelmää.


title: John Noble

text: Noblen tunnetuin valkokangasrooli on Denethorina vuoden 2003 elokuvassa "". Television puolella Noble tunnetaan kenties parhaiten Walter Bishopin roolista yhdysvaltalaisessa draamasarjassa "Fringe – rajamailla", jota esitettiin 2008–2013. Noble esiintyy myös vuonna 2013 alkaneessa sarjassa "Sleepy Hollow". "24"-sarjan kuudennella tuotantokaudella hän esitti kolmessa jaksossa venäläistä konsulia.


title: Aikataulusuunnittelija

text: Aikataulusuunnittelija on aikataulujen ja kulkusuunnitelmien laatimisesta vastaava henkilö. Työhön saattaa aikataulujen suunnittelun lisäksi liittyä myös kuljettajien työvuorojen suunnittelu. Aikataulusuunnittelijan työnkuva riippuu hieman käytettävästä liikenneympäristöstä, mutta se käsittää lähes aina sekä aikataulujen sekä kalustokierron suunnittelun. Ammattiin ei yleensä oteta ketään suoraan organisaation ulkopuolelta, vaan siihen siirrytään organisaation sisällä asteittain kokemuksen perusteella.


title: Aikataulusuunnittelija

text: Ammatti vaatii organisointikykyä ja suunnitelmallisuutta sekä liikenneympäristön tuntemusta. Aikataulusuunnittelijalla on myös vastuu työaikasopimusten noudattamisesta.


title: Aikataulusuunnittelija

text: Tieliikenteen aikataulusuunnittelijat suunnittelevat ajettavat linjat käytössä olevan kaluston ja liikennetarpeen mukaan. Tieliikenneympäristö on jatkuvasti muuttuva elementti, ja aikataulusuunnittelijan tulee osata ottaa huomioon mahdolliset ajoihin vaikuttavat jokapäiväiset haitat.


title: Aikataulusuunnittelija

text: Rautatieliikenteessä aikataulusuunnittelijan tehtävänä on sovittaa junien kulkuajat ja suunnitella junien kohtaamiset erityisesti yksiraiteisella radalla. Rautatieympäristössä tiukat aikataulut eivät useinkaan salli myöhästymisiä, joten aikataulusuunnittelijan harteilla lepää oman alueensa liikenteen ohella usein koko rataverkon liikenteen sujuvuus. Pienetkin myöhästymiset saattavat heijastua laajalle alueelle.


title: Rádio e Televisão de Portugal

text: Rádio e Televisão de Portugal, eli suomeksi Portugalin radio ja televisio on Portugalin valtion tukema yleisradiotoimintaa harjoittava yritys. Yleensä se lyhennetään kirjaimiin RTP, mutta se saatetaan myös jakaa kolmeen osaan:Ensimmäiset lähetyksensä RTP lähetti vuonna 1957. 1960-luvulla lähetykset näkyivät jo koko maassa.


title: Koulubussi

text: Koulubussi on linja-auto, jota käytetään koulukuljetuksiin. Ensimmäinen koulubussi oli hevoskäyttöinen; sen esitteli George Shillibeer vuonna 1827 Lontoossa. Se oli suunniteltu 25 oppilaan kuljettamiseen. Sen jälkeen koulubussit ovat kehittyneet muiden linja-autojen tapaan. Koulubusseja käytetään ympäri maailman, mutta joka maassa palvelu ei ole valtion kustantama.


title: Koulubussi

text: Suomessa koulukyydin saavat oppilaat, joiden koulumatka on pitempi kuin viisi kilometriä tai joiden koulumatka on oppilaan ikä tai muut olosuhteet huomioon ottaen liian vaikea, rasittava tai vaarallinen (Perusopetuslaki 32 §).


title: Koulubussi

text: Aina koulukyyteihin ei käytetä erityistä koulubussia vaan tavanomaista linja-autoa tai taksia. Pelkästään koululaiskuljetuksessa olevan linja-auton edessä ja takana on oltava tunnus "Koulukyyti/Skolskjuts". Taksin katolla on vastaavasti oltava kolmionmuotoinen tunnus. Koululaisia kuljettavan taksin ja linja-auton suurin sallittu ajonopeus on 80 km/h.


title: Koulubussi

text: Eräissä maissa, kuten Yhdysvalloissa koulubussit ovat keltaisia, jotta ne erottuisivat muusta liikenteestä. Täysikokoiset koulubussit sisältävät 59-90 istumapaikkaa.


title: Cartagena

text: Cartagena voi tarkoittaa:


title: Cartagena

text: Paikkoja


title: Cartagena

text: Henkilöitä


title: Cartagena

text: Muuta


title: Zarqa

text: Zarqa (, paikallisilla murteilla "ez-Zergā" tai "ez-Zerʼa", ) on kaupunki Jordaniassa Ammanin koillispuolella. Zarqa on 4 761 neliökilometrin laajuisen Zarqan kuvernoraatin ("Muhāfazat al-Zarqā") pääkaupunki. Vuoden 2004 väestönlaskennan aikaan Zarqan kaupungissa asui 395 227 ja koko kuvernoraatissa 764 650 henkeä. Zarqa on toiseksi väkirikkain kaupunki Jordaniassa.


title: Zarqa

text: Zarqa on Jordanian teollisuuskeskus, johon on keskittyneenä noin puolet maan teollisuudesta. Kaupungin pohjoisosassa esimerkiksi sijaitsee suurehko öljynjalostamo. Yli puolet kaupungin väestöstä on kotoisin Länsirannalta, josta he pakenivat kuuden päivän sodan jälkeen. Ilmasto on aavikkoinen.


title: Zarqa

text: 6. syyskuuta 1970 PFLP kaappasi kolme New Yorkiin lentämässä ollutta matkustajakonetta ja kolme päivää myöhemmin yhden Roomaan matkalla olleen, joista kolme lennettiin Dawsonin lentälle Zarqaan. Matkustajat vapautettiin ja koneet räjäytettiin 12. syyskuuta.


title: Zarqa

text: Al Qaida -johtaja Abu Musab al-Zarqawi oli kotoisin kaupungista.


title: Zinder

text:
Zinder on Nigerin toiseksi suurin kaupunki. Sen väkiluku oli vuoden 2001 väestönlaskennan
aikaan 170 575, ja nykyiset arviot liikkuvat noin 200 000 paikkeilla. Kaupunki sijaitsee 535 mailia Niameystä itään ja 149
mailia Kanosta, Nigeriasta pohjoiseen.


title: Zinder

text: Zinder on Zinderin alueen pääkaupunki.


title: Zinder

text: Zinderin ympärillä oli aiemmin muuri, jonka jäännökset ovat yhä jäljellä. Nigerin ollessa Ranskan siirtomaana Zinder oli sen ensimmäinen pääkaupunki. Sen kuitenkin korvasi vuonna 1926 Niamey. Kaupungissa sijaitsee muun muassa Zinderin lentoasema.


title: PISA

text: PISA tai Pisa ("Programme for International Student Assessment") on OECD-maiden joka kolmas vuosi toteuttama 15-vuotiaiden tulevaisuuden avaintaitoja mittaava tutkimus. Ensimmäistä kertaa oppilaiden taitoja mitattiin vuonna 2000, jolloin painopistealueena oli lukutaito. Sen jälkeen on vuorovuosina mitattu myös matematiikan ja luonnontieteiden osaamista.


title: PISA

text: PISA-ohjelmassa arvioidaan kolmen vuoden välein 15–16-vuotiaiden nuorten osaamista matematiikassa, luonnontieteissä, lukutaidossa ja ongelmanratkaisussa. Taitoja ja valmiuksia selvitetään mahdollisimman todenmukaisissa, arkielämän ja tulevaisuuden tarpeita muistuttavissa tilanteissa. Sen sijaan opetussuunnitelmien sisältöjen hallintaa ei tutkimuksessa suoranaisesti arvioida. PISA-tutkimuksessa tutkitaan myös nuorten opiskelutaitoja ja -valmiuksia lähinnä elinikäisen oppimisen näkökulmasta. Oppilas- ja koulukyselyillä selvitetään monipuolisesti opiskeluympäristöä kotona ja koulussa, kodin sosiaalista asemaa ja tukea opiskelulle, oppilaiden ajankäyttöä sekä heidän suhtautumistaan kouluun ja oppimiseen.


title: PISA

text: Matematiikan PISA-tutkimuksessa mitataan arkielämän matematiikan taitoja, joista raportissa käytetään nimitystä "matemaattinen lukutaito". Mukana ei ole sellaista matematiikkaa, jota tarvitaan esimerkiksi suomalaisissa lukio- ja ammattiopinnoissa. Vuonna 2005 julkaistujen esimerkkitehtävien joukossa ei esimerkiksi ollut juuri lainkaan algebraa tai geometriaa. Suomalaisten matematiikan professorien mukaan PISA-tutkimuksen perusteella ei siksi voida päätellä osaamista esimerkiksi murtoluvuilla laskennassa, yhtälön ratkaisussa, geometrisessa päättelyssä, kappaleiden tilavuuden laskennassa tai algebran lausekkeiden käsittelyssä.


title: PISA

text: PISA-tutkimuksia tehdään kolmen vuoden välein niin että kullakin kierroksella tutkimuksen pääarviointialue vaihtuu:Kukin PISA-tutkimus kestää neljä vuotta. Kolmannen vuoden aikana tehdään päätutkimus kouluissa ja neljäntenä vuonna analyysin tulokset julkistetaan. Kohderyhmänä ovat 15-vuotiaat nuoret, joista tavoitellaan mahdollisimman kattavaa otosta. Koulut poimitaan tutkimukseen satunnaisotannalla, ja kustakin koulusta tutkimukseen valitaan satunnaisesti 42 oppilasta. Suomesta kouluja on mukana vähintään 150 ja oppilaita 6300. Tutkimuksen käytännön toteutuksesta vastaavat henkilöt, jotka ovat tavallisimmin opinto-ohjaajia, koulutetaan tehtäväänsä. Kansainvälisen keskuksen palkkaama ulkopuolinen tarkkailija on seuraamassa koetilaisuuden toteutusta.